Ироқ ва Афғонистонни қайта тиклаш лойиҳаларида қатнашиш ҳуқуқи нега фақат Америка ширкатларига берилди?\nноябр 03, 2003\nИроқ ва Афғонистонни қайта тиклаш борасидаги 8 миллиард долларлик лойиҳаларда қатнашиш ҳуқуқини қўлга киритган АҚШ ширкатлари Оқ уй раҳбари Жорж Бушнинг сайлов олди кампанияларини қўллаб-қувватлаб қувватлаган ширкатлардир. АҚШ ҳукумати ичкарисидаги вазиятни ўрганувчи ва бу борада жамоатчиликка маълумот берувчи Вашингтондаги тадқиқот маркази шу ҳақда маълумот тарқатди.\nМарказ ижрочи директори Чарлз Луис бу борадаги ҳисоботни тақдим этар экан: "Демократия ва мамлакат манфаати йўлида жамоатчилик бу шартномалар тақдири ҳақида билишга ҳақлидир. Умид қиламанки, Бош ҳисоб-китоб идораси бу борада чуқур текширув ўтказади", - деб қайд этди.\nОлдинроқ, айрим демократлар 2 миллард 300 миллион долларлик лойиҳада иштирок этиш ҳуқуқи АҚШ вице-президенти Дик Чейни бир вақтлар раҳбарлик қилган "Халлибертон" ширкатига берилгани юзасидан эътироз билдирган эдилар. Айрим, кузатувчилар Буш маъмурияти тендер жараёни федерал идоралар учун узоқ давом этиши мумкинлигини рўкач қилиб, Ироқ ва Афғонистонни қайта тиклаш бўйича шартномаларда қатнашиш ҳуқуқини Америка ширкатларига берган дейишмоқда. Чарлз Луисга кўра, бу каби шартномалар қатор саволларни туғдирмоқда. Ҳусусан, тендерда қатнашган кампаниялар таниш-билшичилик, ошна-оғайничилик асосида танланмаганми, ғирромликка йўл қўйилмадимикин, деган саволлар ҳозир жавобсиз қолмоқда.\nИроқ ва Афғонистонни қайта тиклаш борасидаги 10дан ортиқ йирик шартнома "Халлибертон" ва "Бектел" каби бир вақтлар АҚШ ҳукумати аъзолари ва конгрессменлар ишлаган ширкатларга берилгани шундай гумонларни юзага чиқарди. Вашингтондаги ҳукумат ичкарисидаги вазиятни ўрганувчи ва бу борада жамоатчиликка маълумот берувчи тадқиқот маркази ҳисоботида АҚШ ҳукуматига қарашли вазирликлар ва шатнома пудратчилари ўртасида яқин алоқа ўрнатилгани ҳақида сўз боради.\nАммо, АҚШ Давлат Департаменти матбуот вакили Ричард Баучер бундай гумонлар асоссиз эканини ва барча шартномалар шаффоф тарзда амалга оширилаётганини таъкидлайди.\n"Жараёнга объектив қарайдиган бўлсак, у очиқ, шаффоф ва ҳукумат талабига мувофиқ тарзда амалга оширилмоқда", - деди Баучер.\nАҚШ Давлат Департаменти мулозими шунингдек, "Халлибертон" ва "Бектел" ширкатларини ҳам кучли танқидлардан ҳимоялар экан, бу ширкатлар хорижда ишлаш бўйича катта тажрибага эга эканликлари боис лойиҳаларни амалга ошириш уларга топширилганини таъкидлади. Айтиш жоизки, "Халлибэртон" ширкати Кўрфаз урушидан сўнг Кувайтда қатор нефт қазиб олиш лойиҳаларига жалб этилган эди. Аммо, Чарлз Луис "Халлибертон" ва "Бектел"дан ташқари хорижда фаолият олиб бора оладиган бошқа ширкатлар ҳам борлигини қайд этади.\n"Бизнес жамоаси, пудратчилар орасида бу жараён адолатсиз амалга ошмоқда деган фикр бор. Мен ҳам сайёрамизда фақат шу икки ширкат бор холос деган фикрдан йироқман. Бу жуда кулгили ва айни пайтда хақоратомуз иддао".\nЛуис бошлиқ марказ тадқиқотлари шунингдек, Ироқ ва Афғонстонни қайта тиклашга жалб этилган 70га яқин АҚШ пудратчилари Бушни 2000 йилги сайловолди кампаниясида қўллаб-қувватлаган ширкатлар эканини кўрсатмоқда. Бу эса навбатдаги президентлик сайловлари арафасида жиддий саволлар туғдирмоқда.


00:00 / 28.09.2010 | eski savollar | 1170\nШайх ҳазратлари, Аллоҳ сизни биз мусулмонларни ислом зиёси ила ма'рифатлантириш ё'лида қилаётган улкан ишларингиз учун О'з даргоҳидан чэксиз ажру-савоблар ато этиш ила мукофотласин, иншааллоҳ. Шу аснода сизга ушбу ҳизматларингиз учун ташаккурлар айтган ҳолда бир неча саволлар ила мурожаат этишга ижозат бергайсиз: 1. Ҳазрат, сизнинг бу йилги рамазон ойида масжидларда қилган маърузаларингизни интернет орқали тинглашга муваффақ боълдик ва бундан оъзимиз учун коъплаб фойдалар олдик, алҳамдулиллаҳ. Ушбу хизматларингиз учун Аллоҳим сизни Оъз даргоҳидан улуғ ажрлар ато этиш ила мукофотласин, иншааллоҳ. Ҳазрат,ушбу туркум маърузаларингиздан бири инсонларга жинларнинг таъсирига бағишланди ва коъпчилик учун жуда қизиқ боълган маълумотларни оъз ичига қамраб олди. Ҳазрат, ушбу маърузангизда сиз – “Инсонларнинг ичига жин кириб олиши ёъқ, фақат жин тегиши бор” – дедингиз. Шу аснода савол пайдо боълади – Инсонларга жин текканлигининг аломати қандай ? 2. Агар инсонга жин теккан боълса, у қандай даволанади ? 3. Ҳазрат, сиз "Ҳадис ва Ҳаёт" нинг 5-жузи, 5-боб "Намознинг кайфияти ҳақида", 1-фасл “Намознинг арконлари ҳақида”, 130-бетда "2-ракатда бисмиллоҳ айтилмайди" деб ё'згансиз. Ҳазрат, агар лозим топсангиз ушбу гапни тушунтириб оътсангиз, ҳанафий мазҳаби боъйича намозда 2-ракатда фотиҳадан олдин бисмиллоҳ айтилмайдими, ахир бошланғич китобларда айтилади деб ёзилганку ? 4. Ҳазрат, нега намоздан соънг имом “Оят ал-Курсий” ни тиловат қилганда фақат аввалги қисмини жаҳрий оъқиб, қолганини маҳфий оъқийди ? 5. Ҳазрат, намоздан соънг имом “Оят ал-Курсий” ни тиловат қилганда муқтадий уни имомнинг ортидан қай тарзда қироат қилмоғи лозим? Фақат қолган қисминими ёки тоълиқми ? Жавобларингиз учун олдиндан ташаккур. Аллоҳ илмингизни янада зиёда ва мартабангизни О'з ҳузурида янада улуг' қилсин. Аллоҳим қилаётган ҳайрли ишларингизни янада баракотли ва бардавом айласин. Қимматли вақтингизни олганим учун рози бо'лгайсиз. Аллоҳ сизни ва оила а'золарингизни ҳамиша О'з паноҳида асрасин.\n1. Ўша ичига жин кириб олди дейилганларнинг аломатлари бўлади.2. Тақволи, дам солишни ўзига касб қилиб олмаган кишилардан дам солиш сўралади. Беморнинг ўзи ҳам ўзига дам солиб, Аллоҳдан шифо сўрайди.3. Бу ихтилофли масала, ҳанафий мазҳабида ҳам икки хил гап айтилган. 4. Одамларга мазкур оятни ўқиётганини билдириш учун жаҳрий ўқийди. 5. Ўзи билганича ўқийди. Бу каби нарсалар ихтиёрий ишлар. Шунинг учун китоблардан ундай ёки бундай қилсин деган гаплар айтилмаган.


“Кредитимни маҳалла раиси ўзлаштирди” - Huquq.uz\n“Кредитимни маҳалла раиси ўзлаштирди”\n14:00 - 18.03.2021\nБош прокурор ўринбосари Светлана Артикова 2021 йилнинг 10-13 март кунлари Сурхондарё вилоятида (Денов, Сариосиё, Қумқўрғон, Шеробод, Бойсун ва Термиз шаҳри) сайёр қабуллар ўтказди. Уларда 226 нафар фуқародан турли мазмундаги мурожаатлар қабул қилинди.\nҚабул қилинган мурожаатларнинг 9 таси ижтимоий ва иқтисодий, 8 таси уй, моддий ёрдам ва бошқа ижтимоий ҳимоя масаласида, 5 таси қурилиш, коммунал ва бошқа иқтисодий соҳалар бўйича, 59 таси тергов ва суриштирув, 51 таси суд қарорлари ва 62 таси суд қарорларининг ижроси юзасидан, 6 таси маҳаллий ҳокимият ва ўзини-ўзи бошқариш органларининг ҳаракатлари ҳамда 26 таси бошқа масалалар билан боғлиқ.\nСайёр қабул давомида 25 кишининг мурожаати жойида ҳал қилинди, 226 нафарининг мурожаати текшириш учун қабул қилинди. Масалан, Қумқўрғон тумани Қарсоқли маҳалласида яшовчи М.Э. контракт пулини тўлашга имконияти бўлмаётганини айтиб, тикув машинаси сўради. Унга тикув машинаси берилиши таъминланди.\nМурожаатларни кўриб чиқишда узоқ вақтдан буён ечимини топмаётган муаммоларни ҳал этишга алоҳида эътибор қаратилмоқда. Масалан, Қумқўрғон тумани Янгишаҳар маҳалласида яшовчи Н.О. собиқ турмуш ўртоғи Ш.Қ.дан алимент ундиришда ёрдам сўради. Унга қарздордан алимент пули ундириб берилди.\nМузработ тумани Юртим жамоли маҳалласида яшовчи К.Х. унга ажратилган кредитни маҳалла раиси Н.Қ. ўзлаштиргани сабабли унга қонуний чора кўришни сўради. Шу куннинг ўзида туман прокуратурасининг Н.Қ.га нисбатан жиноят иши қўзғатишни рад этиш ҳақидаги қарори ўрганилиб, бекор қилинди ва қўшимча текширув ўтказиш учун туман прокуратурасига юборилди.\nМурожаатларнинг 42 таси Бош прокурор ўринбосари томонидан назоратга олиниб, Бош прокуратуранинг тармоқлари, Республика ҳарбий прокуратураси, Тошкент шаҳар ва бошқа вилоят прокуратураларига юборилди.


Бундеслига: 26-тур превъюси / CHAMPIONAT.asia\n12:49"Барселона". Маскеранонинг трансфери деярли амалга ошди, қолганларда нима гап? 0 12:22Умид Аҳмаджонов: "Терма жамоанинг янги мураббийини кўргач, халқимиз албатта хурсанд бўлади" 54 12:11Хўжайлида футзал бўйича турнир бўлиб ўтди 1 12:07"Сўғдиёна": Иззатилла Абдуллаевни табриклаймиз! 2 11:57Аҳмад Халил "Ал Айн"га ўтди 8 11:56Спортчилар ижтимоий тармоқларда 7 11:53Бунақасини кўрмагансиз! Дибала Dolce & Gabbana кўргазмасида модель (+ФОТО) 11 11:52U-23 Осиё чемпионати. Биз учун муҳим бўлган ўйинлар бошланмоқда 9 11:48Карикатура: "Энфилд"даги қўрқинчли тунда нималар рўй берди? 12 11:44Канюк ва Гриффитс нима учун назорат учрашувларида майдонга туша олишмаяпти? 12 11:29Olamsport: "Ўз вақтида егани ноним бўлмаган" - Анвар Бойназаров меҳмонимиз, Истомин чорак финалгача рейтингда 41-ўриндан юқори теннисчиларга қарши ўйнамайди 1 11:29Футзал. Ўзбекистон терма жамоаси "Чиғатой"да яшаб, "Бунёдкор"да шуғулланмоқда 0 11:11"Реал" қишки трансфер ойнасида харид амалга оширишга қарор қилди, футболчи ҳам аниқ 23 11:09Евгений Валицкий 89 ёшда, табриклаймиз! 1 11:06Шуҳрат Мақсудовга таъзия билдирамиз 13\nБундеслига: 26-тур превъюси\n21 мар 16:58\nДиққат! Германия бундеслигасида навбатдаги 26-тур учрашувлари бошланмоқда.\nКўз очиб юмгунга қадар бир ҳафта ҳам ўтди ва яна бундеслига ўйинларидан бахра олиш имкониятига эгамиз. Бир неча соатдан сўнг олмон ўлкасида 26-турга старт берилади. Эътиборга сазовор жиҳати шундаки, мазкур тур бутун мавсум тақдирини ҳал қилиши мумкин бўлган учрашув кунларидан бири саналади. Боиси, эртага чемпион номини билиб олишимиз мумкин бўлади. Ким биринчилик ғолиби бўлиши шундоқ ҳам тушунарли. Аммо ушбу воқеанинг қачон содир бўлиши кўпчиликни қизиқтирмоқда. Хўш, "Бавария" нечанчи турда бундеслига ғолиби лаганига эга чиқар экан… Балки, эртагаёқ "Голливуд ФК" мухлислари навбатдаги чемпионликни байрам қилиш имконига эга бўлишар… Кўриб турганингиздек, 26-турнинг аҳамияти анча юқори. "Championat.asia" эса сиз – азиз мухлисларни ушбу тур доирасидан ўрин олган барча учрашувларнинг ўйинолди тафсилотлари билан таништириб ўтади.\nТур доирасидан қуйидаги баҳслар ўрин олган:\n22.03 00:30 да Фрайбург - : - Вердер Бремен\n22.03 19:30 да Майнц - : - Бавария\n22.03 19:30 да Шалке 04 - : - Айнтрахт Б\n22.03 19:30 да Волфсбург - : - Аугсбург\n22.03 19:30 да Ганновер 96 - : - Боруссия Д\n22.03 19:30 да Штутгарт - : - Гамбург\n22.03 22:30 да Боруссия М - : - Герта Берлин\n23.03 19:30 да Нюрнберг - : - Айнтрахт Ф\n23.03 21:30 да Байер Леверкусен - : - Хоффенхайм\nЭнди эса бевосита ҳар бир учрашувга қисқача тўхталиб ўтамиз:\n"ФРАЙБУРГ" - "ВЕРДЕР"\nСтадион: "Маге Солар штадион"\nБошланиш вақти: 00:30 22.03.2014\nТурни "Фрайбург" - "Вердер" учрашуви очиб беради. "Маге Солар штадион"да ўтказиладиган мазкур баҳсга бўлган мухлисларнинг эътибори анча юқори. Боиси икки жамоа ҳам мавсумни жуда ёмон тарзда ўтказиб келишди. Биринчи давранинг илк турларидаёқ бошланган муваффақиятсизликлар фрайбургликларни ҳам, бременлик футболчиларни ҳам иккинчи давра ўрталаригача таъқиб қилиб келди. Лекин жамоаларнинг сўнгги учрашувларига эътибор қаратадиган бўлсак, бироз бўлса-да ижобий ўзгаришларга кўзимиз тушади. Шу ўринда омадсизликлар ҳақида гапирадиган бўлсак, "Вердер"ни бу борада 2013-2014 мавсумнинг "энг кучли жамоаси" дейишимиз мумкин. Зеро, бундеслига етакчилари қаторида эътироф этилиб келинадиган жамоа жорий мавусмда жуда ҳам ёмон ўйин кўрсатди. Кетма-кет қабул қилинган мағлубиятлар ва дуранглар оқибатида "машшоқлар" жамоаси турнир жадвали ўртасидан жой эгаллаб туришибди. Ҳозирда ушбу жамоа ҳисобида 29 очко мавжуд. Аммо клуб раҳбариятининг мураббий ва футболчилар олдига жиддий талаблар қўйганидан сўнг, ҳолат бироз бўлса ҳам ўзгарди. Хўш, "Вердер" қолган турларни ижобий натижалар билан якунлай олармикан?! Жамоа ўз мухлисларини яна ғалабалар билан хушнуд эта олармикан?! Бунинг учун "Фрайбург" тўсиғидан ўтиш лозим бўлади. Кўрамиз, "машшқолар" бу имтиҳонни неча баҳога топширишар экан…\n"Championat.asia" тахмини: 50 % - 50 %\nБошланиш вақти: 19:30 22.03.2014\nКўплаб футбол шайдолари интиқлик билан кутаётган беллашув эса эртага "Кофейс арена"да бўлиб ўтади. Унда "Майнц" ва "Бавария" жамоалари ўзаро тўқнаш келишади. Учрашувнинг кўпчиликда қизиқиш уйғотганига сабаб – мазкур беллашув якунида чемпионат ғолиби номи аниқ бўлиши мумкин эканидир. Қандай қилиб дейсизми?! Пеп Гвардиола устозлик қилаётган "Бавария" мавсум якунланишидан 8 та тур олдин олтин медаллар масаласини ўзи учун ижобий ҳал қилиб қўйиши мумкин, агар… Агар "Голливуд ФК"нинг асосий таъқибчилари бўлмиш - "Боруссия Д" ва "Шалке 04" жамоалари мазкур турда мағлубиятга учрасалар. Аммо ушбу икки жамоа баҳс юритадиган рақибларнинг салоҳиятидан келиб чиқсак, бу воқеанинг амалга ошиши бироз қийин эканига амин бўламиз. Агар "Бавария" эртага чемпионликни нақд қилиб қўймаса ҳам жамоа мухлисларининг ҳафа бўлишларига хожат йўқ. Боиси жамоа келаси турда ҳам ғалаба қозониш орқали чемпионликка эришиши мумкин бўлади. Кейинги турда рақибларнинг ўйинлари натижасининг аҳамияти ҳам бўлмайди. Шундай бўлса-да мюнхенликларнинг ашаддий мухлислари севимли жамоаларининг 26-турдаёқ чемпионат ғолиблигини қўлга киритишларига умид қилишмоқда. Кўриб турганингиздек, мазкур баҳсни томоша қилиш учун ҳам етарлича сабаблар бор. Кузатамиз, "Бавария" эртага мухлисларига навбатдаги чемпионликни туҳфа этармикан…\n"Championat.asia" тахмини: 40 % - 60 %\n"ШАЛКЕ 04" - "АЙНТРАХТ Б"\nСтадион: Велтинс арена\nГелзенкирхенликлар учун "Айнтрахт Б"га қарши кечадиган баҳс жуда катта аҳамиятга эга. Жамоа қандай бўлмасин учрашувда ғалаба қозниши талаб этилади. Йўқса, клуб кумуш медаллар учун кечаётган курашда ўз имкониятларини анча пасайтириб юборади. Қолаверса, "Шалке 04"нинг очко йўқотиши Леверкузеннинг "Байер" жамоаси учун қўл келиши мумкин. Шу боисдан ҳам гелзенкирхенлик футболчилар мазкур беллашувга ўзгача руҳда тайёргарлик олиб боришди. Рақибнинг эгаллаб турган ўрнига эътибор қаратсак, "Шалке 04" учун ушбу баҳс унчалик қийинчилик туғдирмайди, деб ўйлашимиз мумкин. Аммо Германия бундеслигасида ҳар бир жамоадан етарлича қаршилик кутиш мумкин. Шуни инобатга олган ҳолда, "Велтинс арена"да бўлиб ўтадиган беллашувни ҳам муросасиз баҳсларга бой тарзда кечади, деб айта оламиз.\n"Championat.asia" тахмини: 60 % - 40 %\n"ВОЛФСБУРГ" - "АУГСБУРГ"\nТур доирасидан ўрин олган яна бир матч Волфсбург шаҳрида жойлашган "Фолксваген арена"да бўлиб ўтади. Унда мезбон - "Волфсбург" "Аугсбург"ни қабул қилади. Ушбу икки жамоа тўқнашувига бўлган эътибор ҳам анча юқори. Бунга бир қатор сабаблар бор: Биринчидан икки жамоа ҳам анча мазмунли ва чиройли ўйин кўрсатмоқда. Қолаверса, иккала "бург" ҳам Еврокубокларда иштирок этиш имконини берувчи ўринлар учун курашишмоқда. Шу жиҳатларни инобатга олиб, мазкур беллашувнинг анчагина қизиқ ўтишини тахмин қилиш мумкин. Турнир жадвалида олтинчи ва саккизинчи поғоналарни банд этиб турган "Волфсбург" ва "Аугсбург" жамоалари беллашувини томоша қилишга барчангизни таклиф этамиз. Ишонамизки, беллашув сизни зериктириб қўймайди.\n"Championat.asia" тахмини: 55 % - 45 %\n"ГАННОВЕР" - "БОРУССИЯ Д"\n26-турда "Ганновер" мехмони бўладиган "Боруссия" Дортмунд учун бу баҳснинг қийин ўтмаслигини тахмин қилиш мумкиндек, бир қарашда. Аммо бу шунчаки илк таассурот, холос. Боиси "Ганновер" ўз уйида ҳеч бир жамога осонликча очко улашмайди. Бундан ташқари, Клопп шогирдлари сўнгги вақтда яна нурсиз ўйин кўрсата бошлади. "Боруссия Д"нинг охирги ўйинларига эътибор қаратсак, яна мағлубиятлар қайд этилаётганига кўзимиз тушади. Лекин жамоа мусобақа жадвалида иккинчи ўринда бормоқда. "Бавария"нинг чемпионликка эришиши бир жиҳатдан "сариқ-қоралар" қўлида экан, "Боруссия Д" мазкур учрашувда албатта зафар қучади. Нима бўлганда ҳам, принципиал рақибларига дортмундликлар бундай ширин онларни тезроқ қўлга киритиш имконини шунчаки бериб қўйишмаса керак. Нима дедингиз, азиз мухлис…\n"Championat.asia" тахмини: 45 % - 55 %\n"ШТУТГАРТ" - "ГАМБУРГ"\nСтадион: Мерседес Бенц арена\nБошқа беллашувларга қараганда "Мерседес Бенц арена"да ўтказиладиган учрашувга бўлган мухлислар эътибори бироз пастроқдек. Ҳа, чиндан ҳам. Жамоаларнинг турнир жадвалида эгаллаб турган ўринларини инобатга оладиган бўлсак, шундай бўлиши ҳам керак. Аммо бу мазкур баҳс зерикарли ўтишини англатмайди. Зеро, ҳар иккала жамоа учун ҳам очко жуда ва жуда зарур.Йўқса, бир неча йиллар аввал ҳам совринли ўринларни қўлга киритиб келган "Штутгарт"дек жамоа келаси мавсумни иккинчи бундеслигада ўтказишига тўғри келади. Қимматли очколарнинг қўлга киритилиши иккала жамоага ҳам хавфли зонадан узоқлашиш имконини беради. Шу боисдан, учрашувнинг анча муросасиз руҳда ўтишини тахмин қилишимиз мумкин.\n"БОРУССИЯ М" - "ГЕРТА"\nБошланиш вақти: 22:30 22.03.2014\nЭртага Мёнхенгладбахнинг "Боруссия"си "Герта"ни қабул қилади. Мазкур беллашувнинг ҳам анча кескин руҳда ўтиши тахмин қилинмоқда. Боиси икки жамоа ҳам бундеслигадаги ўринлари бўйича деярли қўшни бўлиб туришибди. Қолаверса, жамоаларнинг олдига қўйилган вазифа ҳам бир хил: Ҳеч бўлмаганда, Европа Лигасига йўл олиш. Демак, икки жамоа ҳам фақат уч очко учун майдонга чиқишади. Яна бир жиҳатга эътибор қаратсак, мазкур матчда ғалаба қозонган жамоа нафақат уч очкони қўлга киритади. Балки рақибни уч очкодан махрум ҳам этади. Шуни инобатга олиб айтадиган бўлсак, "Боруссия Парк"да бўлиб ўтадиган мазкур беллашувни ҳам томоша қилсак бўлади.\n"НЮРНБЕРГ" - "АЙНТРАХТ Ф"\nСтадион: Грундиг штадион\nБошланиш вақти: 19:30 23.03.2014\n"Грундиг шатдион"да бўлиб ўтадиган "Нюрнберг" - "Айнтрахт Ф" учрашувининг ҳам кескин ва муросасиз курашларга бой тарзда ўтиши кутилмоқда. Хавфли зонадан иложи борича узоқлашиш ҳаракатига тушиб қолган ушбу икки жамоа учун қўлга киритиладиган ҳар қандай очконинг қадри баланд. Шу боисдан ҳам матчнинг анча қизғин ўтиши тахмин қилинмоқда. Айниқса, нюрнберглик футболчилар бу учрашувга ўзгача тайёргарлик кўришди. Жамоа ўз мухлислари кўз олдида тўп суради. Шунинг учун ҳам жамоа мазкур матчга катта масъулият билан қарамоқда. Кўрамиз, икки "очкога ташна" жамоалар баҳсида кимнинг қўли баланд келар экан…\n"БАЙЕР" - "ХОФФЕНХАЙМ"\nБошланиш вақти: 21:30 23.03.2014\n26-турнинг сўнгги учрашуви якшанба куни Германиянинг энг кўркам стадионларидан бири бўлмиш мухташам "БайАрена"да бўлиб ўтади. Унда "Байер" ва "Хоффенхайм" жамоалари ўзаро тўқнаш келишади. Мазкур жамоалар беллашуви ҳам кўпчилик мухлислар эътиборини тортган. Зеро, "Байер"нинг медаллар учун кечаётган баҳсдан чиқиб кетиш ёки чиқиб кетмаслик масаласи тақдири айнан ушбу учрашувдан сўнг аниқ бўлади. Агар "доришунослар" Зинсхайм клубини мағлуб эта олса, "Байер" мухлислари кумуш ёки бронза учун умид қилиш имконига эга бўлишади. Йўқса, барчаси "Байер" учун бошқача кўриниш олиши мумкин. Буни чуқур хис этиб тирган Сами Хюпия жамоаси мазкур баҳсга қаттиқ тайёргарлик кўрди. Бироқ "Хоффенхайм" ҳам осонликча мағлуб бўладиган жамоалар сирасига кирмайди. Бу жамоа ҳам қаттиқ қаршилик кўрсатишига шубха йўқ. Демак, сўнгги матч ҳам анча қизғин ва муросасиз тарзда кечади.\nТўпурарлар баҳси ҳам борган сайин қизиб бормоқда. Бир-биридан ўзишга интилаётган уч ҳужумчи – Манджукич, Левандовски ва Рамослар баҳси ажойиб тарзда кечмоқда. Бир футболчи гол ура олмаган турда иккинчиси, албатта, тўп киритмоқда ва етакчиликни ўз қўлига олмоқда. Бу сафар ҳам шундай бўлармикан?! Кўрамиз, воқеалар қай тарзда ривож олади…\nБугунга келиб мусобақа жадвали қуйидагича кўриниш олган:\nАзиз бундеслига мухлислари, кўриб турганингиздек, навбатдаги тур доирасидан ўрин олган учрашувлар орасида қизиқ ва кескин курашларга бой тарзда ўтиши кутилаётганлари талайгина. Боз устига эртага навбатдаги чемпион номи аниқ бўлиши мумкин. Демак, тур доирасидан ўрин олган учрашувларни кузатишимиз учун сабаблар етарли. Биз сизларга ушбу беллашувларни кузатишни маслаҳат берамиз. Зеро, бундеслига ўйинларини кузатиш орқали яна бир бор Еврофутбол ҳавосидан баҳра олиш имконига эга бўламиз.\nКелинг ушбу имкониятни қўлдан бой бермаймиз!\nБундеслигани кўринг! Бундеслигага мухлислик қилинг! Кетказган вақтингизга асло ачинмайсиз!


Муаллиф: Akmal Binokulov Сана: 11-08-2017, 17:47\nБўлим: Қизиқарли фактлар\nНапудет номли ҳудуддан топилган бош чаноғи одамдан кўра маймун калласини эслатади. Қадимий суяк қолдиғи тошга айланган бўлиб, бир неча миллион йил аввал вафот этган жонзотга тегишли эканлиги тахмин қилинмоқда.\nКалла суягининг ҳозирга қадар сақланиб қолишининг сабаби ҳам топилган. Миллион йиллар аввал ушбу ҳудудда ўрмон мавжуд бўлган. Ўрмон яқинида жойлашган вулқон отилиши натижасида ўрмон ёниб кулга айланган. Каллас суяги топилган жонзот эса ана шу ўрмонда яшагани тахмин қилинмоқда.\nБош суягининг ўлчами лимон катталигида бўлиб, маймуннинг гиббон турини эслатади. Гиббонлар жуда тез ҳаракат қилади ва сосан дарахтларда яшайди. Улар приматларнинг энг кичик турларидан ҳисобланади.\nПалеонтологлар калла суяги мансуб бўлган жонзот камида 10 миллион йил аввал яшаганни тахмин қилишган. Рутгерс университети Геология ва антропология профессори Крейг Фейбелнинг фикрича, топилманинг тарихи 13 миллион йил олдинга бориб тақалади. Олимлар эволюцион назарияга таяниб, бу мавжудот ҳозирги одам наслининг аждоди бўлганини исботлашга уринишмоқда.\nҚайд этиш жоизки, инсоннинг Ер юзида қачон ва қандай пайдо бўлгани ҳақида тарих фанида якдил қараш мавжуд эмас. Тарихчилар орасида Дарвин назарияси асосида инсоннинг маймунсифат мавжудот ривожланиши натижаси деб ҳисоблайдиганлар ҳам, бунга қарши чиқадиганлар ҳам топилади.\nҲозирга қадар Олдувай дарасидан топилган мавжудот қолдиқлари инсоннинг илк аждодига тегишли эканлиги даъво қилинарди. Антропологлар Олдувай одамининг ёшини 2 3 миллион йил деб ҳисоблашган.


Тиоцетам таблеткалар – medu.uz – Дорилар ҳақида маълумотлар ўзбек тилида\nHome Йўриқномалар Тиоцетам таблеткалар\nПрепаратнинг савдо номи: Тиоцетам® (Thiocetam)\nТаъсир этувчи моддалар (ХПН): пирацетам, тиазот кислотаси.\nфаол моддалар: 100% моддага қайта ҳисобланганда 400 мг пирацетам, 100% моддага қайта ҳисобланганда 100 мг тиазот кислотаси;\nёрдамчи моддалар: картошка крахмали; маннит; қанд упаси; магний стеарати; повидон; қоплаш учун аралашма “Opadry II Yellow” 33G22623 (гипромелоза; лактоза моногидрати; титан диоксиди (Е 171); полиэтиленгликоль (макрогол) 3000; триацетин; хинолин сариғи (Е 104); FCF (E 110) сариқ шафақи; темир II оксиди (Е 172); индигокармин (Е 132)).\nТаърифи: овал шаклли, таблетканинг бир томонида рискаси бўлган, сариқ рангли плёнка қобиқ билан қопланган таблеткалар. Синдирилганда оқ рангли ядроси кўринади.\nАТХ коди: N06BX.\nПрепарат цереброактив (бош мия фаолиятига таъсир этувчи) воситалар гуруҳига мансуб бўлиб, ишемияга қарши, антиоксидант, мембранани барқарорлаштирувчи ва ноотроп хусусиятларга эгадир.\nПрепарат миянинг интегратив ва когнитив фаолиятини яхшилайди, ўқиш жараёни самарадорлигини оширади, амнезия белгиларини бартараф қилишга ёрдам беради, қисқа муддатли ва узоқ муддатли хотира кўрсаткичларини яхшилайди.\nПрепаратнинг фармакологик самараси тиотриазолин ва пирацетамнинг ўзаро потенцияловчи таъсири билан боғлиқ.\nПрепарат глюкозанинг аэроб ва анаэроб оксидланиш реакцияларда оксидланишини тезлаштириш, биоэнергетик жараёнларни меъёрлаштириш, АТФ нинг даражасини ошириш, мия тўқималарида метаболизмни барқарорлаштириш қобилиятига эга.\nПрепарат кислороднинг фаол шаклларини ҳосил бўлиш йўлларини тормозлайди, ферментларнинг антиоксидант тизимини, айниқса супероксиддисмутазани қайта фаоллаштиради, ишемияда мия тўқималарда эркин радикалларни ҳосил бўлиши билан кечувчи жараёнларни тормозлайди, фибринолотик тизимни фаоллаштириш ҳисобига қоннинг реологик хусусиятларини яхшилайди, мувофиқ некроз ва ишемия соҳаларни камайтиради.\nИчга қўлланганда яхши сўрилади, турли аъзо ва тўқималарга, шу жумладан бош мия тўқималарига киради. Препарат йўлдош тўсиғи орқали ўтади. Препаратнинг ҳар бир компоненти алоҳида метаболизмга учрайди. Пирацетам организмда деярли метаболизмга учрамайди ва сийдик билан чиқарилади. Ярим чиқарилиш даври – 4-8 соат.\nТиазот кислотаси ичга қабул қилингандан кейин тез сўрилади, унинг мутлоқ биокираолишлиги 53% ни ташкил қилади. Қон плазмасидаги максимал концентрациясига 20 мг дозада бир марта қабул қилингандан сўнг 1,6 соатдан кейин эришилади. Ярим чиқарилиш даври тахминан 8 соатни ташкил этади.\nБош мия томирларининг атеросклерози ва илгари мия қон айланишини бузилишлари билан боғлиқ бўлган мияда қон айланишини транзитор ва сурункали бузилишлари. Препарат, шунингдек мияда қон айланишини бузилишларида, бош мия жароҳатлари, интоксикациялар, диабетик энцефалопатиялар билан боғлиқ миядаги алмашинув жараёнларини бузилишларида, шунингдек ишемик ва геморрагик инсультларнинг тикланиш даврида ҳам қўлланади.\nДозалаш ва даволаш давомийлигини шифокор ҳар бир индивидуал ҳолатда касалликнинг характери ва кечишига қараб, алоҳида белгилайди.\nМияда қон айланишини транзитор ва сурункали бузилишларида ва ишемик ва геморрагик инсультдан кейинги тикланиш даврида 1 таблеткадан суткада 3 марта 25-30 кун давомида.\nТиоцетам® таблеткалари овқатдан 30 минут олдин буюрилади.\nДаволаш курси 2-3 ҳафтадан 3-4 ойгачани ташкил қилади.\nДиабетик энцефалопатияни даволаш учун 1 таблеткадан кунига 3 марта 45 кун давомида буюрилади.\nТиоцетам® препарати қўлланганида қуйидаги ножўя реакциялар кузатилиши мумкин:\nмарказий ва периферик нерв тизими томонидан: бош оғриғи, умумий ҳолсизлик, уйқусизлик, уйқучанлик, хавотирлик, ички зўриқувчанлик;\nмеъда-ичак йўллари томонидан: кўнгил айниши, қусиш, оғизни қуриши, диарея;\nиммун тизими томонидан: аллергик реакциялар, шу жумладан тошма, қичишиш, эшакеми, кўп терлаш;\nвестибуляр тизим томонидан: бош айланиши;\nБеморларда препаратнинг алоҳида компонентлари билан боғлиқ бўлган ножўя реакциялар ривожланиши мумкин:\n-пирацетам билан боғлиқ:\nқон ва лимфа томонидан: геморрагик бузилишилар;\nиммун тизими томонидан: ўта юқори сезувчанлик, анафилактоид реакциялар;\nруҳий бузилишлар: асабийлик, депрессия, юқори қўзғалувчанлик, хавотрлик, онгни чалкашиши, галлюцинациялар;\nнерв тизими томонидан: гиперкинезия, уйқучанлик, атаксия, мувозанатни бузилиши, тутқаноқ хуружлари сонини ошиши, бош оғриғи, уйқусизлик, тремор;\nэшитиш аъзолари ва лабиринт томонидан: бош айланиши;\nовқат ҳазм қилиш тизими томонидан: абдоминал оғриқ, қориннинг юқори қисмида оғриқ, диарея, кўнгил айниши, қусиш;\nтери ва тери ости тўқималари томонидан: ангионевротик шиш, дерматитлар, тошма, эшакеми, қичишиш;\nрепродуктив тизим томонидан: жинсий фаолликни ошиши;\nқон томирлари томонидан бузилишлар: гиппотензия, тромбофлебит;\nумумий бузилишлар ва юбориш жойидаги бузилишлар: астения, юбориш жойида оғриқ, иситма, тана вазнини ошиши;\n– тиазот кислотаси билан боғлиқ:\nтери ва тери ости клетчаткаси томонидан ўзгаришлар: қичишиш, тери гиперемияси тошмалар, эшакеми, ангионевротик шиш;\nмарказий ва периферик нерв тизими томонидан – бош айланиши, қулоқларни шанғиллаши;\nюрак-қон томир тизими томонидан- тахикардия, артериал босимни ошиши;\nмеъда-ичак йўллари томонидан- диспепсия, шу жумладан оғизни қуриши, қоринни дам бўлиши, кўнгил айниши, қусиш;\nнафас тизими томонидан- ҳансираш, бўғилиш (нафас сиқиш) хуружлари.\nПрепарат сариқ шафақ FCF (E 110) бўёвчисини сақлайди, бу аллергик реакцияларни чақириши мумкин\nПирацетамга ёки пиролидон ҳосилаларига ва/ёки тиазот кислоатсига, шунингдек препаратнинг бошқа компонентларидан биронтасига юқори сезувчанлик.\nМияда қон айланишини геморрагик турдаги ўткир бузилиши.\nЎткир буйрак етишмовчилиги. Буйрак етишмовчилигининг терминал босқичи.\nГентингтон хореясида қўллаш мумкин эмас.\nТиоцетам® ни кислотали рН муҳитига эга бўлган препаратлар билан буюриш мумкин эмас.\nПрепаратнинг таркибида пирацетам борлиги туфайли, қуйидаги ўзаро таъсир турлари кузатилиши мумкин:\nТиреоид гормонлар (Т3+Т4) билан мажмуада қўлланганда кучли жиззакилик, дезориентация ва уйқуни бузилиши юз бериши мумкин.\nҚайталанувчи тромбозни оғир кечиши билан хасталанган беморларда пирацетамни юқори дозаларда (суткада 9,6 г) қўлланилиши аценокумаролнинг протромбин вақти қийматини 2,5-3,5 га эришиш учун керак бўлган дозасига таъсир қилмаган, лекин уни бир вақтда қўлланганда тромбоцитлар агрегацияси даражаси, фибриноген, Виллебранд факторларининг даражасини (коагуляцион фаоллик (VIII: С); ристоцетин ко-фактори (VIII: vW: Rco) ва қон плазмаси протеини (VIII: vW: Ag)), қон ва плазмани қовушқоқлигини анча пасайиши аниқланган.\nПирацетамнинг фармакодиенамикасини бошқа препаратларнинг таъсири остида ўзгариш эҳтимоли паст, чунки препаратнинг 90% ўзгармаган ҳолда сийдик билан чиқарилади.\nIn vitro шароитларда ўтказилган тажрибаларда пирацетам цитохром Р450 нинг CYP1A2, 2B6, 2C8, 2C9, 2C19, 2D6, 2E1 ва 4А9/11 изоформаларини 142, 426, 1422 мкг/мл концентрацияларда сусайтирмайди. 1422 мкг/мл концентрацияда CYP2А6 ни (21% га) ва 3А4/5 ни (11% га) бироз сусайиши аниқланган. Шунинг учун шу ферментлар томонидан биотрансформацияга учрайдиган препаратлар билан метаболик ўзаро таъсир эҳтимоли кам.\nТутқаноққа қарши дори воситалар.\nПирацетамни суткада 20 мг дозада 4 хафта давомида ва ундан ортиқ қўлланганда тутқаноғи бўлган беморларда қон зардобидаги тутқаноққа қарши препаратларнинг (карбамазепин, фенитоин, фенобарбитал, натрий вальпроати) концентрацияси даражасининг эгри чизиғи ва максимал концентрациясини ўзгартирмаган.\nАлкоголь билан бирга қабул қилиш пирацетамнинг қон зардобидаги концентрацияси даражасига таъсир қилмаган ва 1,6 г пирацетам қабул қилинганда алкоголнинг қон зардобидаги концентрацияси ўзгармаган.\nПрепаратни нутқни, хотирани, диққатни бузилиши, бош миянинг интеллектуал функциясини пасайиши ва цефалгияларда, шу жумладан нейроциркулятор дистония оқибатида юз берган ўқиш қобилиятини ошириш учун эмоционал сферани бузилишлари билан кечувчи цереброваскуляр етишмовчиликда буюриш мумкин. Тиоцетам® ни мавжуд бўлган юрак патологияси (зўриқиш стенокардияси, миокард инфаркти), жигар патологияси (гепатит, цирроз) ва вирусли инфекциялар фонида юқорида кўрсатилган касалликларни даволаш учун қўллаш мумкин.\nПрепаратни юрак-томир патологияси билан хасталанган кекса ёшли шахслар эҳтиёткорлик билан қабул қилишлари лозим, чунки юқорида таърифланган ножўя реакциялар бу гуруҳ беморларида кўпроқ аниқланади.\nАллергик реакциялар аллергияга мойиллиги бўлган шахсларда кўпроқ учрайди.\nТромбоцитлар агрегациясига таъсири. Пирацетам тромбоцитлар агрегациясини сусайтиргани туфайли, уни гемостазни бузилиши, қон кетишлари билан кечувчи ҳолатлари (меъда-ичак йўллари яралари) бўлган беморларга, катта жарроҳлик операцияларида (шу жумладан стоматологик аралашувларида), оғир қон кетишлари симптомлари бўлган беморларга ёки анамнезида геморрагик инсульт бўлган беморларга; антикоагулянтларни, тромбоцитар антиагрегантларни, шу жумладан ацетилсалицил кислотасининг паст дозаларини қўллаётган пациентларга эҳтиёткорлик билан буюриш керак. Препарат буйрак орқали чиқарилади, шунинг учун буйрак етишмовчилиги бўлган беморларга ўзига хос эътибор бериш керак.\nКекса ёшдаги пациентлар. Кекса ёшдаги беморларда узоқ муддат даволашда буйрак фаолияти кўрсаткичларини мунтазам назорат қилиб туриш тавсия қилинади, зарурат туғилганида креатинин клиренси текширувлари натижаларига қараб, дозага тузатиш киритилади.\nПрепарат ёрдамчи модда сифатида буни лактоза сақлайди, буни галактозани ўзлаштира олмаслиги, лактаза танқислиги ёки глюкоза/галактозани сўрилишини бузилиши бўлган пациентлар ҳисобга олишлари лозим.\nТиоцетамнинг 1 таблеткаси 0,007 г қанд упасини сақлайди, буни қандли диабети бўлган пациентлар ҳисобга олишлари керак.\nҲомиладорлик ёки эмизиш даврида қўлланиши. Қўлламаслик керак.\nБолалар. Педиатрия амалиётида қўллаш мумкин эмас.\nАвтотранспортни бошқаришда ёки бошқа механизмлар билан ишлашда реакция тезлигига таъсир қилиш қобилияти. Препаратни автотранспортни бошқаришда ва юқори диққатни талаб қиладиган механизмлар билан ишлашда, нерв тизими томонидан юз бериши мумкин бўлган ножўя реакцияларини ривожланиш хавфи туфайли, қўллаш тавсия қилинмайди.\nТерапевтик дозаларда қўлланганида дозани ошириб юборилиши мумкин эмас. Аммо шифокор томонидан буюрилган дозага риоя қилинмаса, препаратнинг ножўя самаралари (қўзғалиш, уйқуни бузилиши, диспептик ҳолатлар) пайдо бўлиши ва кучайиши мумкин. Бундай ҳолларда препаратнинг дозаси камайтирилади ва симптоматик даволаш буюрилади.\n10 таблеткадан блистерда, 3 ёки 6 блистердан қутида.


Пен-клуб: Бобомурод Абдуллаевни зудлик билан озод қилинг! - BBC O'zbek\nФото муаллифлик ҳуқуқи pen-international.org\nЖаҳон ёзувчилари ва журналистларининг халқаро бирлашмаси Пен-клуб ўзбекистонлик журналист Бобомурод Абдуллаевни зудлик билан озод қилиш ва унга нисбатан илгари сурилган айбловларни олиб ташлашга чақириқ билан чиқди.\nХалқаро Пен-клубнинг ишонишича, Бобомурод Абдуллаев фақат журналистик фаолияти учун ҳибсга олинган.\nХалқаро ташкилот Бобомурод Абдуллаевни қўллаб-қувватлаш кампаниясига қўшилиш, Ўзбекистон раҳбариятидан уни қўйиб юбориш ва айбловларни олиб ташлашни талаб қилиб мактуб ёзишга чақирган.\nПЕН-клуб Бобомурод Абдуллаев қийноқларга солинаётган бўлиши мумкинлигидан хавотир билдирган.\nТашкилот журналистни қийноқ ва шафқатсиз муомаладан ҳимоя қилишга чақиради.\nТошкент шаҳрида яшайдиган 44 ёшли журналист Бобомурод Абдуллаев 27 сентябрь куни йўқолиб қолди.\nОрадан бир кун ўтиб, унинг Тошкентдаги "Гвардейский" номи билан билинган Миллий Хавфсизлик хизматининг изоляторида экани ўртага чиқди.\n1 октябрь куни Тошкент шаҳрининг Юнусобод туман суди журналистга нисбатан Жиноят Кодексининг 159-банд 4-қисми билан айблов эълон қилди ва уни Ўзбекистон Республикаси МХХ тергов изоляторига ҳибс қилишга буйруқ берди.\nЖурналист расман 2011 йилдан "Усмон Ҳақназар"имзоси остида "амалдаги тузумни ўзгартиришга чақирувчи" мақолалар чоп этиш ва Ўзбекистонда "инқилоб қилиш"га уринишда гумонланмоқда.\nБобомурод Абдуллаевнинг оиласи уни ҳуқуқий ҳимоя қилиши лозим бўлган адвокат билан боғланмаётганини маълум қилди.\nЖурналист ҳимоясига қатор халқаро ташкилотлар баёнотлар билан чиқдилар.\nHuman Rights Watch Бобомурод Абдуллаевни озод қилиш талаби билан чиқди.\nAmnesty International журналист ҳаёти хавф остида деган баёнот эълон қилди.\n"Марказий Осиёда инсон ҳуқуқлари" ассоциациясига кўра, Бобомурод Абдуллаев Тошкентда ўтказилиши режаланган "Марказий Осиёда очиқ журналистика" халқаро конференцияси арафасида ҳибсга олинган.\nБу анжуманни ЕХҲТнинг матбуот эркинлиги масалалари бўйича бюроси ташкиллаштирмоқда.\n"Марказий Осиёда инсон ҳуқуқлари" ассоциациясига кўра, журналистнинг ҳибсга олиниши "Ўзбекистон ҳокимиятининг ҳали фуқаролик жамияти билан мулоқотга тайёр эмаслигининг аниқ сигналидир".


Куфр диёрларида яшашлик ҳолатлари » Тавҳид\nКуфр диёрларида яшашлик ҳолатлари\nСавол: Фазилатли шайх, куфр диёрида яшашлик жоизми ёки йўқми, ўқиш ёки иш юзасидан? Шу нарсани билмоқ лозимки, ушбу диёрда баъзи вақтларда намоз ўқиладиган масжид бор.\nЖавоб: Куфр диёрларида яшашлик жоиз эмас. Ҳижратга қодир бўлмайдиган заиф-бечоралар бундан мустасно. Аллоҳ таоло шундай деди: «Албатта мусулмонлар билан бирга ҳижрат қилмасдан кофирлар қўл остида яшашга рози бўлиш билан ўз жонларига жабр қилган қимсаларнинг жонларини олиш чоғида фаришталар уларга: «Қандай ҳолда яшадингиз?» — деганларида: «Биз бу ерда чорасиз бечоралар эдик», дедилар. (Шунда фаришталар); «Ҳижрат қилсанглар Аллоҳнинг ери кенг эди-ку?! (Нега дину иймонларингиз йўлида бу юртдан ҳижрат қилмадинглар?)» — дейишди. Бундайларнинг жойлари жаҳаннамдир. Қандай ёмон жойдир у! Фақат бирон чора топишга қодир бўлмай, ҳижрат йўлини истаб топа олмай чорасиз қолган кишилар, аёллар ва болалар борки, бундайларни шояд Аллоҳ авф этса» (Нисо: 97-99). Ҳижратга қодир бўлмаган чорасиз киши зарурат юзасидан яшайди. Бироқ динини маҳкам тутади. Динини маҳкам тутиб, унга енгил муносабатда бўлмайди. Бу биринчидан.\nИккинчидан: илм олиш учун яшашлик жоиз бўлади. Агар ушбу илмга инсон эҳтиёж сезса ёки жамият эҳтиёж сезса, ҳамда фақат куфр диёрларидагина мавжуд бўлса. Ушбу тиббиёт мутахассислиги ёки бошқасини таълим олиш миқдоричалик яшашлиги жоиз бўлади. Сўнг юртига қайтади. Фақат ҳожат миқдоричалик яшайди.\nУчинчидан: агар куфр диёрларида яшашлиги Аллоҳнинг йўлига даъват қилиш, ўша ердаги мусулмонларга йўл-йўриқ кўрсатиш, кофирларни исломга даъват қилиш учун бўлса, Аллоҳ азза ва жалланинг йўлига даъват қилишлик важидан яшашлик жоиз бўлади. Ана шу ҳолатларда у ерда яшашлик жоиз бўлади. Ё зарурат ёки ҳожат бўлгани учун. Шундай.\n/ Фатволар / Манҳаж / Ҳижрат / Куфр диёрларида яшашлик ҳолатлари\nTALABA → 04.07.2013 йил\nASALOMU ALAYKUM BIRODARLAR.ALLOH SIZLARDAN ROZI BO’LSIN.BIZLAR OILAMIZ BILAN KUFR DIYORI YANI ROSSIYADA YASHAYMIZ.HIJRAT QILISH UCHUN IMKONIMIZ BOR INSAALLOH.QAYSI DIYORLARGA HIJRAT QILSAK BO’LADI?BIRON BIR YORDAM BERADIGAN BIRODARLAR TOPILADIMI?JAZAKALLOH!QANDAY HIJRAT QILISH KERAK?\nAbu Dovud → 05.07.2013 йил\nWa alaykum assalam wa rohmatulloh. Talaba birodar\nkabi davlatlarni maslahat beraman.


Ёшлар майдони | Jahonnoma\nPosted on September 10, 2012 by Jahongir Muhammad\nОмад, Шавкат Муҳаммад!\nШавкат Муҳаммаднинг услуби Абдулла Қодирийнинг Жулқунбой тахаллуси билан ёзган ҳажвлари ва фелъетонларидаги услубга ўхшаб кетади. Кутилмаган иборалар ва кутилмаган фикрлар… Ҳаммаси янги ва илгари эшитмагансиз. Эшитгансиз, лекин атрофдаги одамлардан, aммо сатрларга сингиб кетган саслардан эмас.\nШавкат Муҳаммад янги сўзлар ва фикрларни сатрларнинг орасига жойлаб, тотли “сандвич” қилиб, мухлисларига тақдим этади. У уруснинг гапини ўзбекчалаштириб, “девор”ларни “шпакловка” қилиб юборади. Кўнглингиздан ўтиб турган гапларни шартта айтади қўяди. У билан баҳслаша олмаганлар уни ҳақоратлай бошлайдилар. Руҳи касал ва қалби сўқир одамлар шундай иш тутадилар. Уларга бешикда теккан касал бу! Тобутга солиб кетадилар.\nКўпчиликнинг эса Шавкат Муҳаммадга қойил қолмасдан иложи йўқ. У ўз ҳақиқатини айтади ва бунга қойил қолмаслик мумкин эмас.\nУ тўғри келган одамни танқид қилавермайди. Ўз аравасини тортиб юрган одам билан кимнинг иши бор. Агар бир вазифани бўйнига олиб, ваъдани бериб, бажармаётган бўлса унинг тепкиси келиши аниқ.\nТанқид қилган одамни “МХХчи” дейиш модага айланган. Шавкат Муҳаммаднинг ёзганларини ўқиб, агар “МХХ” дегани шунақа бўлса, зулм остидаги Ўзбекистонга бундай “МХХ”лар жуда керак деган фикр ўтади кўнгилдан. Балки, улар “МХХ” дер эканлар Мазлум Халқнинг Хизматида дейишмоқчидир. Ундай бўлса, узр!\nШавкат ўзини демократман деса, уни дарҳол даҳрийликда айблай бошлайдилар. У эса агар сен яҳудий бўлсанг ана сенагогингга бор ва истаганинг қадар ибодатингни қил, агар сен насроний бўлсанг, черков сеники ва хохлаганинг қадар ибодатингни бажаравер, агар сен мусулмон бўлсанг, мачитлар, жомеларнинг эшиклари сенга очиқ, ибодатда эркинсан демоқчидек. Фақат ким бўлишидан қатъий назар ўзи билмаган ва ўзи тушунмаган нарсани оний манфаат учун унинг онгига тиқишга уринса, ўшани ҳажв қилади.\nҚолоқлик, худбинлик, халқ ва Худо номини сотиш, диктаторлик, золимлик, бечораларнинг ҳақи ва ҳаққига хиёнат каби иллатларни кўрганда у гапини дангал айтади. Ишонмасангиз унинг хос сайтига кириб, ёзганларини яна бир карра кўздан кечиринг.\nДарвоқе, бу гапларни айтишимга ҳам унинг “Шавкат Муҳаммад” номи билан очган хос сайти сабаб бўлди.\nЎзбек адабиёти ва журналистикасининг бундай сўз соҳибларига эҳтиёжи бор. Эски сўзлар яхши, лекин янги сўз ундан ҳам яхши. Чунки янги сўзни ҳамма ҳам aйтолмайди.\n« Қалам пирининг овози Топқир ва толмас ёшлар »\nМистер Қалампир, on September 10, 2012 at 4:15 am said:\nШавкат Муҳаммад, дўстим!\nГарчи менинг юзимни ҳеч қачон кўрмаган бўлсангиз ҳам, доим ижодда ва қалбан муштаракмиз!\nИнсоннинг юзи чиройли бўлиб иши ёмон бўлса, демак мана бу нарсалар айб.\nЮзма юз кўришгунча!!!\nКелгуси ижодларга омад, дўстим!\nБиласизки, мен ҳам Сизнинг муҳлисларингиздан бириман!\nМистер Қалампир, on September 10, 2012 at 7:20 pm said:\nМен Хафиза Махмудова Ушдаги 2010 йил киргини. Ташаббускор аёллар грухни рахбариман,Сизни Сайтингиз очилиши билан табриклайман,хакикатни ёритишда сизга Омад тилаб коламан.Шу билан бирга сизга бир илтимос билан мурожаат килмокчи эдим.Бугунги кунда Ушда махаллада дув дув гаплар юрибди,гуё бизни узбек лидерларимиз К.Ботиров,Ж.Солохудинов,И.Абдурасулов ва Каромат Абдуллаевалар Вактли хукуматдан бу ердаги ишларга аралашмасдан жим утириш учун катта микдорда пул олган эмиш.Бошкаларни билмайманку аммо Каромат Абдуллаевани бундай иш килишига ишонмайман,сабаби опани узок йиллардан бери танийман,соф халол,миллат учун жонини фидо киладиган аёл.Бугунги кундаги миш мишларда Кодиржон 5 млн,Жалолдин 4 млн,Ином 3 млн,Каромат опа 500 минг доллар олган эмиш ва Узигабек ва бошка сайтларда чиккан экан.Нахотки бу инсонлар бутун бошли миллатни утга ташлаб, пул учун виждонларини сотган булса.Ишонмай дейману бирок уларни чет элга чикиб кетиб 2,5 йилдан бери огзига талкон солиб олгани, мени уйлантириб куйяди.Буни устига КР,Ж.Кенешни депутатлари огзида хам шу гап.Шунинг учун сиздан илтимос бир мустакил журналистик текширу олиб бориб шу муаммони ёритиб берсангиз,сиздан рози булар эдик.Х.Махмудова.mahmudova55@mail.ru\nRustam, on September 11, 2012 at 11:30 pm said:\nMister Qalampir do’stimga!\nGarchi zamonamiz bizga andak kulib boqmagan bo’lsa ham,\nhar bir jarayonning boshlang’ich nuqtasi-eng muhimi ana shudir.\nSeni ham Qodiriyga o’xshaysan.Qisqasi ikkalamiz “Mamatovchi” bo’ldik boshqalar ko’zicha.


26 май 2019, Тошкент вақти: 10:33\nОгоҳлантирув: Масала моҳиятини очиб бериш зарурати туфайли мақолада ўрганилган аудиофайлларда янграган ҳақоратларни ёзишга мажбур бўлдик.\nБу аудиони Озодликка тақдим қилган Мажбурий ижро бюроси ходимларининг иддао қилишича, ҳақорат қилаётган амалдор уларнинг бошлиғи - Наманган вилоят, Уйчи туман Мажбурий ижро бюроси бошлиғи Шерали Мамаризаевдир.\nХодимларнинг айтишича, бу аудиолардагидан олдинги ҳақоратлари хусусида улар президент порталига шикоят қилган, лекин бошлиқ фақат интизомий жазо билан қутулган.\nИжрочи ходимларнинг иддаосича, бошлиқ интизомий жазо олганидан кейин, гарчи онадан сўкишни тўхтатган бўлсада, лекин ходимларни шахсиятни таҳқирловчи “к...т, хезалак, блядь, тварь, ҳароми” каби сўзлар билан ҳақоратлашда давом этмоқда.\nНаманган вилоят Мажбурий ижро бюроси кадрлар бўлими бошлиғи бу масала “ички ҳал қилингани”ни тасдиқлади, лекин бу ҳақда маълумот беришдан бош тортди.\nМИБ бошлиғи ходимларини ёппасига онасидан сўкди\n"Шерали Мамаризаевнинг қўл остидаги ходимларини ҳақорат қилаётгани" акс этгани иддао қилинган учта аудиофайлнинг умумий узунлиги 14 минутни ташкил этади.\nБу аудиофайлларни юборган ходимнинг айтишича, улар ўтган йилнинг охирида ва жорий йилнинг баҳор ойларида ёзиб олинган.\n“Қандай қилиб ҳазм қиласан, бу ҳақоратларни?”\nБиринчи аудиофайлдан англашинича, аҳолининг дебиторлик қарзини ундиришга бағишланган мажлис декабрь ойларида бўлиб ўтган.\nУйчи туман МИБ бошлиғи Шерали Мамаризаев.\nУнда, МИБ бошлиғи Шерали Мамаризаевники, деб иддао қилинаётган овоз эгаси бюронинг ходимларини ёппасига онадан сўкишдан бошлайди ва Хайрулло Асқаров деган ходимнинг ўлиб кетган отасини ҳам таҳқирлайди:\n“Онасини раком қўйиб с..., жонга тегди булар. Асқаров Хайрулло. 33 фоизни ташладингми? Қ... қўясанми энди, олти кун вақт қолдию. К..т, к..тмисан, зотинг к...тми сени? Ўзингни қўлга ол энди, ўзинг қолмадинг, отанг қолмади, к..тдан олиб к...тга солмаган. Қанақа қилиб ҳазм қиласан, бу ҳақоратларни? Мен сенга қойил қолдим лекин. Қанақа қилиб ҳазм қиласан? Дадангни с.. билан пайдо бўлгансан, шунинг учун ўша одамнинг ҳурматини қилиб қўй, агар тирик бўлса. К...т дегани, зотинг к...т, дегани. Бу даданг ҳам ҳам к...т деганида. Неужели падари бузругворингни к...т дейишига қараб турсанг?, дейди бошлиқ.\n“Сен ҳаромидан ортган”\nШерали Мамаризаев, деб иддао қилинаётган амалдорнинг “поскудалар, блядь, қанақа поскуда халқсан, блядь, тварь! Электрни ўзими, ноинсоф сенда, газ йўқми? Нимага ташамадинг? Ҳеч бўлмаса йилнинг охирида қил, ҳаромдан туғилган! Сен к...т хонадон топилмаяпти деб юрибсанми”, деган гапига ходимлардан кимдир эътироз билдирганда бошлиқ яна Акмал деган ходимини бўралатиб сўка бошлайди:\n“Кўчангни топиб бераман, сенга, ит эмган, сен Акмал пидараз, блядь, ҳаромидан тарқаган! Сен ҳаромидан ортган, мен якшанбада газни сал кўтариб олай деб тадбир қилдим. Эй, ҳаромидан туғилган, блядь? Ҳой ит эмган бу ёққа кел, бу ёққа кел итдан тарқаган”, деб бошлиқ бошқа ходимини таҳқирлайди:\n“Исматов, қани Исматов. Эй итдан тарқаган, нега кетмайсан ишдан? Шуми туширган пулинг, ифлос. Шуми бори? Каламушсан сен, башарангни қарае, сассиқ, исқирт блядь”, дейди амалдор ва бошқа ходимини “ҳезалак”, деб сўкади.\n“Ерга қараб туравер, ҳезалак! Ундан кўра, хотинингни айт, келсин, ишга оламан. Ўша яхши ишлайди, аёл киши бўлиб”, дейди бошлиқ.\n“Онангни эшак с....лар”\nОзодликка келган иккинчи аудиофайлда МИБ бошлиғи Шерали Мамаризаевники эканлиги иддао қилинаётган овоз эгаси яна ходимларини онадан ҳақорат қилишидан бошлайди:\n“Ҳой, жиннимисан, ҳов жалаб, жиннимисан? Нега туширмайсан? Сен ишламасанг, нега кетмайсано?(шу жойда кимдир бошқа бировни ургани, тарақа-туруқ шовқини эшитилади – таҳр). Нимага кетмайсанов, онангни эшак с...н жалабни боласи! Онангни а...га с... сени, жалаб, блядь! Онангни эшак с.... Кеча ҳам бир қанча гап гапирдим, онангни эшак с..., жалабдан қочган, блядь! Кеча ваъда бериб кетдинг, нега ҳар куни келаверасан, безрайиб? Онангни эшак с..., жалабни боласисан, блядь!"\nШундан сўнг бошлиқ, ҳамма ходимларини умумлаштириб сўка бошлайди:\n“Кеча қанча гапирдим, блядь, онангни эшак с...лар, блядь! Нимага қилмайсан? Ҳе оғзингга қ..., онангни эшак с...лар! К...тлар блядь, Уйчини к...тлари. Онагинангни эшак с... блядь, онангни а...га кириб кетасан. Қиб қўймайсанми, онангни (бақиради -таҳр.) с... блядь!”\n“Пўписа қилиб бўлса ҳам пул ундир!”\nМИБ бошлиғиники эканлиги иддао қилинаётган овоз эгаси қарздорлардан кам пул ундираётган ходимларини қарздор аҳолига пўписа қилмаётганликда айблар экан, уйчиликларнинг шахсий ғурурини топтовчи сўзлар билан ҳақорат қилади:\n“Эртага, эртага, деб ҳамма ёқни а...ни чиқариб қўйдингку, эе, к...т! Нимага қилмайсан, эй, г..н! Зўрмисан, а, Уйчининг зўри сенми? К...тсан, сен уйчиликлар, биласанми? Миллиардлаб қарз осилиб ётибдику, аҳоли бўйнида. Нега ундирмайсан? Газ ёниб турган бўлса, нега узмайсан, нега пўписа қилмайсан, бориб? Башарангга с...йлар, сендан пидараз одам борми? Уйчидан бошқа жойда ҳам шунақа одамлар яшайдими? Ҳей, башарангга с...й, к...тлар, блядь, голубойлар! Қачонгача гап эшитасан, голубой блядь, 620 минг сўм деб, блядь”, деди овоз эгаси.\n“Туҳмат қилиб бўлса ҳам жавобгар қиламан!”\nОзодликка келган учинчи аудиофайлда, овоз эгаси гап қайтарган ходимлардан бирини туҳмат қилиб бўлса ҳам жавобгар қилиб юбориши ҳақида пўписа қилади:\n“Гап қайтарасан, жалаб, блядь, сен билан особий ишлаяпман. Г...н, туҳмат қилиб бўлса ҳам, сени жавобгар қиламан! Тили чиқиб қолди, у г...нни. Ўзи к...ти б...қ. Нимага электрга ташламадинг, ҳўв г...н, муттаҳам блядь! Мана бу ёғини тўғрилаб қўй, кейин муттаҳамчилик қилгин, к..т! Уриб, а...нгни чиқариб қўяману, эркак эмассанда сен, к...тсан! Больницага бориб, ётволасан, к...тваччасан, сен! Бўлмаса туриб, тепиб, а...нгни чиқариб қўяман. Сенга ўхшаган қанжиқларга қўл кўтармайманда мен, терпиласан, сен! Терпила блядь, ҳозир кўтингга тепаман ёки бир шапалоқ соламан, больницага бориб ётиб оласан, к...тга ўхшаб. Мени бошлиқ урди, вааа деб ётиб оласан, ўшанга сенга қўл кўтармайман. Эркак кишига қўл кўтараманда, мен, к...т одамга кўтармайман. У ёғига ўзингга баҳо бериб оловрасан”, дейди Уйчи тумани МИБ бошлиғи Шерали Мамаризаевники эканлигини ходимлари иддао қилаётган овоз эгаси.\nШерали Мамаризаев Озодлик саволидан қочди\nОзодлик Уйчи тумани Мажбурий ижро бюроси бошлиғи Шерали Мамаризаев билан мулоқотда, унинг телефондаги овози ауидиофайлдаги овозга ўхшаш эканлигига ишонч ҳосил қилди.\nШерали Мамаризаев, аввал аҳолидан дебиторлик қарзи ундириш ишлари муаммоли бораётганини айтар экан, Озодлик мухбирининг “сиз ходимларингизни онасидан сўкар экансиз, шу тўғрими”, деган саволига қаердан олдингиз бундай гапни, деган маънода эътироз билдирмади, балки дарҳол “идорага келинг шу ерда гаплашамиз”, деб алоқани узди.\nНаманган вилоят МИБнинг кадрлар бўлими бошлиғи Аҳаджон Низомов, Шерали Мамаризаев масаласи “ички ҳал қилингани”ни тасдиқлади, лекин бу ҳақда тўлиқ маълумот беролмаслигини айтди.\nПорталга мурожаат... интизомий жазо\nОзодлик боғланган Уйчи тумани МИБининг исми сир қолишини сўраган ходимининг айтишича, 32 нафар ходимдан 25 нафари, бошлиқнинг устидан арз қилиб, президент порталига мурожаат қилган, лекин уларнинг жорий йил февралидаги аризаси жиддий текширилмаган:\n“Порталга арз қилдик, лекин ҳар бир ходим билан учрашиб, бу воқеа жиддий текширилмади. Фақат мажлисда, Шерали Мамаризаевнинг ўринбосари, сизларнинг аризаларингиз текшириб чиқилди ва бошлиққа нисбатан итизомий жазо қўлланилди, деб айтди. Лекин у қанақа интизомий жазо эканлигини айтмади. Ўшандан сўнг, бошлиқ онадан сўкишни бас қилган бўлса-да, лекин шахсни таҳқирловчи, “к...т, ҳароми, гандон, хезалак, ифлос каби сўзлар билан ҳақорат қилишда давом этмоқда.”, дейди ходимлардан бири.\nУйчи тумани МИБ ходимлари бошлиқларининг уларни ҳақорат қилаётгани ҳақида вилоят прокуратураси ва вилоят Мажбурий ижро бюроси бошлиғи Шуҳрат Қосимовга ҳам шикоят қилишгани, лекин уларга "жим юринглар, бўлмаса ишдан кетасизлар", деган жавоб бўлганини ҳам қўшимча қилдилар.\nИсми сир қолишини сўраган бошқа бир ходим, бошлиқнинг шахсни таҳқирловчи бу ҳақоратларига жавоб берилмаётганини шундай изоҳлайди:\n“Тўғри, қаттиқ ҳақорат қилади. Ҳеч ким ўзингни онангни.. деб айтолмайди. Чунки, ишини йўқотиб қўйишдан қўрқади. Бошлиқ “сен уйчиликлар, сен наманганликлар”, деб кўп ҳақорат қилади. Унинг ўзи Қўқондан, маҳаллийчилик қилади. Режани тўғри тақсимлай олмайди. Қандай қилиб бўлса ҳам, сўкиб, қўрқитиб бўлса ҳам аҳолидан қарзни ундир деб босим ўтказади. Ишни зўравонлик устунига қурган. Лекин, аҳолининг аҳволини биз ҳам кўриб турибмиз”, дейди МИБ ходимларидан бири.\nНаманганда мажбурий ижро бюроси ходимларига нисбатан зўравонлик содир этилди


Танловга: “Оятул Курсий”даги бетакрор тартиб\nБақара сурасининг 255-ояти каримаси бўлган «Оятул Курсий» жами бўлиб тўққизта жумла (яъни гап)дан иборат.\nАввало, мана шу тўққизта гапнинг барчасини бир кўриб чиқайлик:\nБисмиллãҳир Роҳмãнир Роҳийм.\n1. Аллõҳу лã илãҳа иллã Ҳувал Ҳайюл Қоййюм.\n2. Лã та`хуҙуҳув синатув ва лã навм.\n3. Лаҳув мã фис самãвãти ва мã фил арз.\n4. Маң-ҙаллаҙий яшфаъу ъиңдаҳув иллã би-иҙниҳ.\n5. Яъламу мã байна айдийҳим ва мã холфаҳум.\n6. Ва лã юҳийтувна бишай-ин мин ъилмиҳий иллã бимã шã-a.\n7.Васиъа Курсийюҳус самãвãти вал-арз.\n8.Ва лã я`увдуҳув ҳифҙуҳумã.\n9. Ва Ҳувал ъалийюл ъазийм.\n«Аллоҳ! Ундан ўзга ҳеч қандай илоҳ йўқдир. Фақат Унинг ўзи бордир. У доимий Тирик ва Абадий тургувчидир. Уни на мудроқ, на уйқу босгай. Самовот ва ердаги бор нарсалар Уникидир. Унинг ҳузурида ҳеч ким (бировни) Унинг изнисиз шафоат қилолмайди. У уларнинг (барча одамларнинг) олдиларидаги ва орқаларидаги ҳамма нарсани билади. Ва улар У Зотнинг илмидан фақат Ўзи истаган нарсаларнигина биладилар. Унинг Арши-Курсиси осмонлар ва ердан ҳам кенгдир. Ва Уни осмонлар ва ерни ҳифзу-ҳимояда сақлаб туриш қийнамайди. У Энг Олий ва Энг Буюкдир».\nШундай қилиб, 9 та жумла...\n1. «Аллõҳу лã илãҳа иллã Ҳувал Ҳайюл Қоййюм» –\nЯъни «Аллоҳ! Ундан ўзга илоҳ йўқдир. У доимий Тирик ва Абадий тургувчидир».\nАллоҳнинг 2 та гўзал исми билан якунланган ажойиб жумла.\nБу исмлар – Ал-Ҳайй ва Ал-Қоййюмдир.\nДоимо тирик, ҳаёт эгаси, ҳаётнинг манбаи, ҳаётни яратгувчи Зот.\nБарча воқеаларни, ҳодисаларни бошқариб турувчи, ҳимояси остида тутувчи Зот – Аллоҳ дегани.\nУшбу ўринда ниҳоятда эътиборли жиҳат шундаки, биринчи гап билан охирги гап орасида узвий боғлиқлик мавжуд. Яъни оятнинг сўнггидаги «Ҳувал Ъалийюл Ъазийм» (яъни «У Энг Олий ва Энг Буюкдир») деган жумла.\nОхирги жумлада Аллоҳнинг нечта исми зикр қилинган?\nЭнг биринчи жумлада ҳам, энг охирги жумлада ҳам 2 исм. Машааллоҳ!\nИккинчи жумлага ўтамиз.\n«Лã та`хуҙуҳув синатув ва лã навм».\nЯъни «Уни на мудроқ, на уйқу босгай!»\nҚачон ухлаш содир бўлади?\n– Албатта, чарчаган пайтда.\nБаъзи вақтларда «пинакка кетиб» қоламиз.\nУхлаб-ухламаймиз-у, кўзимиз юмилиб, мудраб кетамиз.\nАраб тилидаги «Синатун» деганимиз − шу – мудроқ, сал-сал уйқу босиши.\nБуни «уйқу» демаймиз, балки «мудроқ» деймиз.\nЭнди, «Навм» деган сўз борки, у табиий, ҳар доимги «уйқу» ҳисобланади.\nБуни мана бундай (ҳазилнамо) мисол билан тушунтириб кўрайлик:\nКўпинча Жумъа хутбаларини тинглаётганимизда, энди-энди хутба бошланаётганида уйқу босади; кўзларимиз мудраб, ухлагандай бўламиз. Мана шу – «Сина» (мудроқ).\nЭнди, хутбанинг охирларига бориб, баъзи бирларимиз (таассуфки) хўриллаган овозлар чиқара бошлайди...\nБу энди – ҳақиқий уйқу, «навм» бўлади.\nДемак, пинакка кетиш ва ухлаш сўзларининг фарқини тушуниб олдик.\nБу иккинчи жумла эди.\nИккинчи жумлада одамларга хос бўлган, аммо Аллоҳга хос бўлмаган сифатлар зикр қилиняпти:\nчарчаш, пинакка кетиш ва ухлаш каби.\nЭнди, охиридан иккинчи жумлада нима дейилади?\n«Ва лã я`увдуҳув ҳифҙуҳумã».\nЯъни «...Уларни (осмонлар ва ерни) ҳифзу-ҳимоясида сақлаб туриш Уни қийнамайди».\nКимдир чарчайдиган бўлса, нима бўлади?\n– Оғирлашади, қийналади.\n(Сўнг пинакка кетиш, мудраш ва ухлаш содир бўлади).\nЛекин Аллоҳда ундай эмас...\nБошидан иккинчи жумла билан охиридан иккинчи жумла орасида нақадар гўзал узвий алоқа борлигига бир назар солинг-а!\nНавбат учинчи жумлага:\n«Лаҳув мã фис самãвãти ва мã фил арз».\nЯъни «Самовот (осмонлар) ва ердаги барча нарса Уникидир».\nШу ўринда Аллоҳ Таолонинг «Молик» ва «Малик» исмлари орасидаги фарқ ва ўхшашликни ҳам билиб олишимиз лозим.\nАна шу фарқни яхши тушуниб олсак, ўрганаётган оятимизни ҳам ниҳоятда ҳайратда қабул қилиш имкони туғилади.\nМолик – соҳиб бўлиш, яъни «Эга бўлиш», «Эга» деган сўз.\nМалик эса – «Ҳукмдорлик», «Подшохлик»ни ифодалайди.\nХўш, «подшохлик» билан «эга бўлишлик» орасида қандайдир фарқ борми?\nСиз бирорта қаламнинг эгаси бўлсангиз, «Мен бу қаламни соҳибиман − эгасиман», − дерсиз;\nаммо «Мен бу қаламнинг подшоҳиман, қиролиман, ҳукмдориман», − деб айтмайсиз...\nФарқни тушуна олдик-а?!\nЭга бўлиш, соҳиб бўлиш – майда,кичик нарсаларда бўлади. Машина, компьютер, телефон сингари. Сиз бу нарсаларнинг «подшохи» бўлмайсиз, албатта, эгаси бўласиз.\nПодшоҳлик – катта,улкан нарсаларда бўлади. Майда-чуйда нарсаларда эмас.\nБошқа томондан олиб қарайдиган бўлсак,\nСоҳиблик,эгалик – бойлик билан боғлиқ нарса.\nАммо қироллик ундай эмас. Мисол учун, бирор «дарахтнинг подшоҳи» бўлиш нотўғри ёки бирор ер участканинг қироли бўлинмайди. Балки унинг устида яшаётган, ўша ҳудудда истиқомат қилаётган одамларнинг подшоҳи бўлинади. Подшохлик − ўша халқни назорат остида ушлаб туриш билан боғлиқ ҳолат.\nЯъни подшоҳлик – катта нарсаларга, улкан масалаларга алоқадор бўлади;\nэгалик эса нарсаларни, нисбатан кичик масалаларни қамраб олади.\nАсосий фарқ мана шунда.\nЭнди Аллоҳ Таоло марҳамат қиляптики:\n«Самовот ва ердаги барча нарса Уникидир».\nМазкур жумла нима ҳақида? Эгалик ҳақида. Шундай эмасми?\nЭгалик – кичик жисмларга нисбатан ҳам ишлатилиши мумкин. Зеро ҳар бир зарранинг Соҳиби ҳам Аллоҳ Таолодир.\nНавбат: охиридан учинчи жумлага:\n«Васиъа Курсийюҳус самãвãти вал-арз».\nЯъни «Унинг Арши-Курсиси осмонлар ва ердан ҳам кенгдир».\nАллоҳ Таоло Курсиси ҳақида айтётганда нимани кўзда тутяпти? –\nҚироллигидан, подшоҳлигидан, ҳукмронлигидан.\nБир томондан эгалик − соҳиблик (Молик); иккинчи томондан эса ҳукмронлик, подшоҳлик (Малик). Бир-бирини тўлдириб, ўзаро узвий боғлиқлик касб этиб турибди, Субҳаналлоҳ...\nМабодо «фақатгина эга» бўлганда подшоҳлик бўлмасди; агар «фақатгина подшоҳ» бўлса, эгалик бўлмасди. Валлоҳу Аълам.\nБуни қуйидаги мисол билан тушунтиришга ҳаракат қиламиз:\nМисол учун, бир оролнинг подшоҳи бўлишингиз мумкин. Лекин бу ҳолат сизнинг ўша оролдаги ҳамма нарсанинг эгасисиз, деган маънони билдирадими?\n– Табиийки, йўқ.\nАллоҳ эса – ҳам барча нарсанинг соҳиби − эгаси, ҳам барча нарсанинг подшоҳи, қиролидир.\nҲар иккала сифати ҳам мавжуд.\nМасалан, бирор кишининг ҳамма нарсаси бўлиши мумкин-у, аммо подшоҳ бўлмаслиги мумкин.\nБундай бўлаши мумкинми?\n– Албатта. Ҳамма нарсаси бор, лекин қирол – у эмас, бошқаси.\nДемак, биз мол-мулк соҳиби бўлиб, подшоҳлик,ҳукмронлик бошқасининг қўлида бўлиши мумкин экан. Ёки аксинча бўлиши ҳам эҳтимол.\nЛекин Аллоҳ Таолода ундай эмас. У – ҳам Молик (эга, соҳиб), ҳам Малик (подшоҳ, ҳукмрон)дир.\nАллоҳнинг Молик сифати – бошидан учинчи жумлада, Малик сифати эса – охиридан учинчи жумлада.\n«Унинг Арши-Курсиси осмонлар ва ердан ҳам кенгдир».\nЯъни «Унинг ҳузурида ким (бошқа бировни) Унинг изнисиз шафоат қила олади?!»\nАллоҳ деяптики: ҳеч ким сени қутқаролмайди. На амакинг, на жиянинг, на отанг, на онанг, ва на бошлиғинг...\nҚиёмат куни ҳеч ким ўзича Аллоҳнинг ҳузурида туриб олиб: «... у яхши одам эди-ку, зўр киши эди...» сингари сўзлар айта олмайди... Бош бармоғи билан кўрсатиб, «У мана бундай – зўр эди», дея олмайди...\nУндай қилиқлар бу дунёдагина ўтади.\nМасалан, баъзида эшик олдида туриб олиб: «У – қадрли меҳмон, махсус акахонимиз, ичкари кираверсин...»,− деб қўямиз, илтифот маъносида.\nЙўқ-йўқ... У ёқда эса ҳолат бундай бўлмайди!\nҲаммага (ҳатто ҳеч кимга) таниш-билишчилик қила олмас эканмиз!\nФақат Аллоҳ Таоло изн-рухсат берганларгина бундан мустасно.\nШундай қилиб, мазкур оят – Аллоҳ рухсат бермагунича ҳеч кимнинг обрў-эътиборга ва шафоат қилиш қудратига соҳиб бўлолмаслигига далолат қилмоқда.\nКимларга рухсат берилса , шуларгина шафоат қила оладилар, би-изниллаҳ...\nЭнди охиридан 4-жумлага ўтамиз:\n«Ва лã юҳийтувна бишай-ин мин ъилмиҳий иллã бимã шã-a».\nЯъни «...Улар У Зотнинг илмидан ҳеч нарса билолмайдилар. Магар (Аллоҳнинг) Ўзи истаган нарсаларинигина (била оладилар)».\nБошидан тўртинчи ва охиридан тўртинчи бўлган ҳар иккала жумлада ҳам муҳим бир жиҳатга эътибор қаратилмоқда.\nБу – «Илло» (яъни, «магар», «истисно») сўзи.\nОятдаги ифодаларда нима дейилган эди?\n«Аллоҳнинг рухсатисиз ҳеч кимнинг шафоат қилолмаслиги (магар рухсат берсагина шафоат қила олишлиги)»; ҳамда «Аллоҳнинг рухсатисиз ҳеч кимнинг Унинг илмига воқиф бўлолмаслиги (магар рухсат берсагина воқиф бўла олишлиги)» билдирилган эди.\nУ Зот билдирмаса, ҳеч нарса била олмасликлари айтилган эди.\n4- ва 6-жумлалар, кўриб турганимиздай: ниҳоятда боғлиқ.\nШунингдек, 1 билан 9; 2 билан 8; 3 билан 7; ва 4 билан 6. СубҳанАллоҳ! Ҳаммаси ўзаро боғлиқ...\nҚайси жумла қолди?\nЎртадаги жумла. Марказий гап. Бошидан ҳам, охиридан ҳам бешинчи бўлган гап қолди:\n5. «Яъламу мã байна айдийҳим ва мã холфаҳум».\nЯъни «У Зот (барча одамларнинг) олдиларидаги ва орқаларидаги (ўтмишларию келажакларига доир) ҳамма нарсани БИЛАДИ».\n9 гапли оят. Марказидаги гапда нима дейилаётганига бир эътибор қаратинглар-а!\n«Ул Зот ушбу (марказий) гапнинг олдинидаги (4 та гап)ни ҳам, бундан кейинги (4 та гапда айтилаётганлар)ни ҳам, одамларнинг ўтмишу-келажакларини ҳам билади...\nЯна ким бу тарзда гаплаша олади-я?!\nАллоҳнинг сўзлаш − гапириш усулига, хабарни етказиш услубига бир эътибор беринг-а!\nҲақиқатан, таърифлашга тил ожиз...\nШунинг баробарида, яна бир нарсани яхши тушуниб олишимиз лозим:\nБугунги кунда биз Қуръони Каримни бир Китоб ёки бир матн сифатидагина ўқиётгандаймиз...\n1-, 2-, 3-, 4-, 5-жумла ёки гап... деб айтяпмиз.\n— Ўзи, Расулуллоҳ (алайҳиссалом) ва саҳобийлар (розияллоҳу анҳум) даврларида ҳам ҳолат мана шундай бўлганми?\n«1-, 2-, 3-гапга қаранглар», дейилганми?\n— Йўқ, чунки у пайтдаги ҳолат – гапириш орқали (оғзаки усулда) етказиш эди. Расулуллоҳ (алайҳис салом) Қуръонни сўзлаб, гапириб, тил орқали етказаётган эдилар.\nМана шу жиҳатларнинг барчасига эътибор берган ҳолда хулоса қиладиган бўлсак, тушуниб етамизки:\nҚуръони Карим – нуқсонсиз (ажойиб) гапириш − сўзлаш матни сифатида нозил қилинган .\nЎрни келганда, мавзу жиҳатидан муҳим бўлган бир савол:\nБирор нарсани ёзаётганда кўпроқ хатога йўл қўйиладими ёки ўқиётганда,айтаётгандами?\n– Албатта, айтаётганда.\nБирор нарсани айтиб қўйганингизда, тамом, уни қайтариб олиш мушкул бўлади. Амри маҳол нарса.\nАммо бирортасига мактуб йўлламоқчи бўлсангиз, ёзганингизда даставвал бир ўқиб чиқасиз, ўйланасиз, баъзи жойларини таҳрирлайсиз, кераксиз жойлари бўлса, ўчирасиз...\nЁзаётганда «қайтиб олиш, қайтариш» имкони бор. Гапираётганда эса ундай эмас. Айтилган гап – отилган ўқ сингаридир.\nАллоҳ Таоло Қуръони Каримни ёзувли матн шаклида нозил қилмаган, балки оғзаки етказган. Лекин аҳамиятга молик жиҳати шундаки, оғзаки етказилган бўлса ҳам, нуқсонсиз, камчиликсиз, бетакрор, Машааллоҳ...\nҒайри-муслим (мусулмон бўлмаган) тилшунослар билан гаплашганимда уларга мана шундай Қуръоний мисолларни келтиргандим, улар Қуръоннинг сўзли ҳолатда (оғзаки) етказилганини умуман қабул қилишолмади, ақллари бовар қилмади...\n«Наҳотки?! Бундай бўлиши мумкин эмас. Оғзаки-я?! Ёзувли шаклда етказилган бўлиши керак...», дея ҳайрон қолишди...\nАллоҳ Таоло барчаларимизни Қуръони Каримга амал қилгувчи, у билан ҳаётларини зийнатлагувчи, ҳамда илму амаллари янада зиёда бўлгувчи бандаларидан айласин!\nҚуръон.Уз сайтининг 10 йиллигига бағишлаб, энг ожиз банда тайёрлади.


Ақтўбедаги теракт қурбонлари оилаларига бериладиган моддий ёрдам миқдори оширилди\n11:44 / 09.06.2016\nҚозоғистоннинг Ақтўбе вилояти раҳбарияти 5 июнь кунги теракт туфайли қурбон бўлганларнинг оилаларига кўрсатиладиган моддий ёрдам миқдори оширилиши бўйича қарор қабул қилди.\n5 июнь куни радикал оқим аъзолари Ақтўбедаги иккита қурол-аслаҳа дўконига ва ҳарбий қисмга ҳужум қилиб, 7 кишини ўлдиришди. Отишмалар вақтида жами 37 киши турли даражада жароҳат олган. Жангариларнинг 13 нафари аксилтеррор амалиётлар натижасида йўқ қилинган, яна 9 киши қўлга олинган. Айни вақтда 6 кишини қидириш ишлари давом этмоқда.\n"Қурбонларнинг оилаларига 5 миллион тенгедан (15 минг доллар) ажратилади", дейилган Ақтўбе вилояти маъмурияти хабарида.\nБундан олдинроқ, вилоят маъмурияти қурбонларнинг оилалари учун 1 миллион тенгедан (3 минг доллар) 1 марталик нафақа тайинланиниши маълум қилганди.\nҚурбонлар орасидаги 44 ёшли Андрей Максименко ("Паллада" номли қурол-аслаҳа дўкони сотувчиси), 69 ёшли нафақахўр Николай Онишенко ва 35 ёшли Михаил Матросов ҳужум вақтида жиноятчиларнинг тасодифий қурбонлари бўлган. 33 ёшли Мерхон Тожибоев, "Кузет" қўриқлаш хизмати ходими ўз вазифасини бажариш чоғида ҳалок бўлган. Яна 3 нафар ҳарбий ҳарбий қисмга уюштирилган ҳужум вақтида отишма вақтида ҳалок бўлган.\n9 июнь куни теракт туфайли мамлакатда мотам куни эълон қилинди. Мотам муносабати билан давлат муассасаларида байроқлар туширилган, телевидение ва радиоларда рекламалар тўхтатилган ва кўнгилочар дастурлар бекор қилинган.


ЙПХ инспекторининг қоидабузар ортидан қувгани видеога тушган Ўзбекистон янгиликлари\nЙПХ инспекторининг қоидабузар ортидан қувгани видеога тушган\n7 September 2021, 16:33\nЎзбекистон, Тошкент – Batafsil.uz. Самарқанд вилоятида “Дамас” ҳайдовчиси ЙПХ инспекторидан қочмоқчи бўлган. Бироқ, инспектор ҳам ўзини йўқотмай, бошқа автомобилга ўтириб, қоидабузарнинг ортидан борган. Бу ҳақда ЙҲХББ маълумотларига асосланган ҳолда мухбиримиз хабар бермоқда.\nВоқеа 28 август куни сосат 17-40да Ургут тумани Алишер Навоий шоҳ кўчасида юз берган. Инспектор ҳужжатларни текшириш учун “Дамас” русумли автомобилни тўхтамоқчи бўлган. Лекин ҳайдовчи тўхташ ишораси кўрсатилишига қарамай, ҳаракатланишни давом этган ва маҳаллалардан бирида яширинишга уринган.\nЙПХ ходими ва ушбу жойда хизмат олиб бораётган ИИБ соҳавий хизматлари ходимлари бошқа бир "Дамас" русумли автомобилда бўйсунмай кетган ҳайдовчини кузатиб борган. Ҳаракат давомида “Дамас” ҳайдовчиси бир неча маротаба йўл-ҳаракати қоидаларини бузиб, бошқа ҳаракат иштирокчиларининг ҳаёти ва соғлигига жиддий хавф туғдирган.\nТўхтатилганидан кейин аниқланишича, ҳайдовчида мазкур транспорт воситасини бошқариш учун ҳужжатлар бўлмаган. Охир-оқибат автомобиль жарима майдончасига олиб борилган.


Дунё яралибдики, тинчлик — осойишталик инсоният учун тенгсиз неъмат бўлиб келмоқда. Чунки, биринчи галда осуда ҳаёт , яратувчан меҳнат фаровонлик, умуман, барча эзгу мақсадларнинг рўёби, энг аввало, шу неъматга боғлик. Бироқ азалдан яхшилик билан ёмонлик, эзгулик билан ёвузлик каби инсон ҳаётига раҳна солувчи офатлар ҳам мавжуд. Ислом шараътида умуман бўлмаган, исломга ёт ғояларнинг, бизнинг юртимизга кириб келишидир. Ёвуз ниятли диний эктремистик ва террорчи оқимларнинг тарафдорлари, халқимизнинг тинч-тотув ҳётига раҳна солишга уринишмокда. Хусусан, хорижий давлатларга кетаётганларнинг маълум қисми шу оқимларнинг таъсирига тушишмоқда. Бу эса чет элдаги кўплаб давлатларнинг наздида юртдошларимизни шу оқимнинг асосий вакиллари сифатида эканлиги ҳақида нотўтри талқинларни ҳам келтиришига сабаб бўлмокда. Ваҳоланки мамлакатимизда шу оқимга кириб кетган инсонлар, ўз қилмишларига пушаймон бўлиб кечирим сўраб қайтганларни авф этишяпти.\nNext Post:ҲИДОЯТ ДЕБ ЗАЛОЛАТГА КЕТМАНГ


Россия мундиалини безаши мумкин бўлган, аммо муваффақиятсизликка учраган 4 терма жамоа\n19:00 / 12.10.2017\n2018 йили Россияда бўлиб ўтадиган жаҳон чемпионатида иштирок этиши аниқ бўлган 22 терма жамоа номи маълум. Яна 10 терма жамоа номи плей-офф ўйинларидан кейин аниқланади. Қуйида мундиалга келмаслиги аниқ бўлган 4 терма жамоа ҳақида мулоҳаза юритилади.\nАвваламбор, катта ном. ЖЧ-2014да нидерландияликлар учинчи ўринни қўлга киритишганди. Ўшандан буён саралаш баҳсларида ўта муваффақиятсиз иштирок этишмоқда. Улар Евро-2016 саралашида ҳатто кучли 24таликка кира олишмади, бу сафар эса, ўтса бўладиган гуруҳда Франция ва Швецияни олдинга ўтказиб юбордилар.\nРоссияда ёрқин ўйин кўрсатиши мумкин эди:\nАрьен Роббен. «Бавария» суперюлдузи учун бу мусобақа фаолиятидаги сўнгги йирик турнир бўлиши мумкин эди, зеро саралаш ўйинлари тугагач, у терма жамоадаги фаолияти якунланганини маълум қилди. Ва албатта, Россия миллий чемпионати энг яхши футболчиси Куинси Промеснинг рус диёрида терма жамоаси сафида ҳаракат қилиши маҳаллий мухлислар учун қизиқ бўлиши шубҳасиз эди.\nНега саралаш ўйинларида муваффақиятсизликка учрашди:\nИкки марта Францияга ва бир марта Болгарияга имкониятни бой беришди. Мураббий алмашиши ҳам фойда бермади – ёш Данни Блинд атиги етти тур ўтиши билан истеъфога чиқарилди. Унинг ўрнига 2017 йилнинг май ойида келган Дик Адвокат тажрибали бўлса-да, анча ёши ўтиб қолган мураббий, жамоадаги ижобий ўзгаришларни амалга ошира олмади.\nБалким айнан футбол туфайли, бир-бирига душман бўлиб қолган икки халқ ўртасида илиқлиқ пайдо қилиш мумкин эди. Мухлислар эса, турнир давомида бир-бирлари билан учрашар ва қарши тараф у қадар ёвуз одамлар эмаслигига амин бўлишлари мумкин эди.\nАндрей Ярмоленко. Собиқ иттифоқ ҳудудидан ҳеч бўлмаса, бир нафар 25 миллион еврога баҳоланган футболчини биласизми? Ярмоленко учун беришди. Кимсан, Дортмунднинг «Боруссия» клуби.\nУмуман муваффақиятсиз ўйнашди деб айтиш мумкин, фақат сўнгги ҳал қилувчи ўйинда кўнгилдагидек ўйнай олишмаганини айтиш мумкин. Украина плей-офф учун сўнгги турда ўз майдонида Хорватияни енгса кифоя эди. Аммо ўйин 0:2 ҳисобидаги мағлубият билан якунланди. «Хорватлар ижро борасида жуда маҳоратли эканини кўрдик», – деди украинлар бош мураббийи Андрей Шевченко.\nСўнгги икки Копа Америка ғолиби ҳар ҳолда. Яқинда бўлиб ўтган Конфедерациялар кубогида финалга чиқишганди.\nРоссияда ёрқин ўйин кўрсатиши мумкин бўлган:\nАлексис Санчес. «Арсенал» ҳужумчиси ёзда деярли бутун бой клубларнинг нишонида бўлди. Балки келаси ёзгача ҳам у ўз клубини алмаштириши мумкин, аммо мундиалдаги ажойиб ўйин орқали, унга бўлган талаблар янада кўтарилиб кетиши мумкин эди.\nҲаддан ташқари кўп мағлубиятлар. 18 ўйинда 8 марта ютқазиб, юқори ўринга даъвогарлик қилиш мушкул. Ҳатто Боливия ва Парагвай каби терма жамоалар ҳам Чилини ютишнинг уддасидан чиқишди. Нега бунча кўп мағлубият? «Баъзилар ғалаба учун бор имкониятини ишга солаётган бир пайтда, баъзилар вақтларини кўнгилхушликка бағишлашди» – деди Чили терма жамоаси дарвозабони Клаудио Бравонинг рафиқаси сўнгги муваффақиятсиз ўйиндан кейин.\nАҚШ – жаҳон чемпионатларининг доимий иштирокчиси, улар сўнгги марта мундиални 1986 йилда ўтказиб юборишган. Ва албатта, масалан, Россия – АҚШ, АҚШ – Эрон, ажойиб афишалар бўларди.\nКристиан Пулишич. Балки, АҚШнинг бугунги кундаги энг иқтидорли вакили. Ҳужумкор яримҳимоячи ўтган йили, 18 ёшидан бошлаб «Боруссия» Дортмунднинг асосий таркибида туша бошлади. Жаҳон чемпионати футболчининг янги босқичга кўтарилишида яхшигини пиллапоя бўлиши мумкин эди. Ўхшамади.\nСўнгги турда Тринидад ва Тобагодаги кутилмаган мағлубият. Тринидадликлар бунгача ҳаммаси бўлиб уч очко олишганди ва -13 тўплар нисбатини қайд этиб туришганди... Бирданига бундай кучли ўйин. Ҳатто шу ҳисоб билан ҳам АҚШ ўрнида қолиши мумкин эди, аммо Панама кутилмаганда Коста-Рикани ютиб қўйди ва энди улар ўз тарихларида илк бор финал босқичида қатнашадилар.\nХўш, ўрнига кимлар?\nКўпчилик кутганди. Жаҳон чемпионатлари тарихида финал босқичида иштирок этган энг кичик давлат. Исландларнинг Евро-2016 чемпионатидаги ўйинлари эсингиздадир? Австрия, Венгрия ва Португалия каби жамоалар қатнашган гуруҳда исландияликлар иккинчи ўринни олишганди ва бўлажак чемпионлар билан дурангга эришишганди. Инглизлар устидан қозонилган ғалабачи?\nАлбатта, хавотирларимиз яхшилик билан тугади ва уларсиз чемпионатни тасаввур қила олмайдиганларимиз, Германия, Франция, Аргентина, Португалия, Бразилия каби терма жамоалар ҳам Россияга боришади.\nХориж матбуоти материаллари асосида Қаҳрамон Асланов тайёрлади.


Давлат хизматлари агентлиги ташкил этилганига 1...\n13.12.2018 10:20 0 4646\nДавлат хизматлари агентлиги ташкил этилганига 1 йил тўлди. 2017 йил 12 декабрь куни Ўзбекистон Республикаси Президенти Шавкат Мирзиёев «Аҳолига давлат хизматлари кўрсатишнинг миллий тизимини тубдан ислоҳ қилиш чора-тадбирлари тўғрисида»ги фармонни имзолаган.\nФармон билан Адлия вазирлиги ҳузуридаги Давлат хизматлари агентлиги ташкил этилиб, Тадбиркорлик субъектларига «ягона дарча» тамойили бўйича давлат хизматлари кўрсатиш ягона марказлари Давлат хизматлари марказларига айлантирилган.\nАдлия вазирлиги таркибидаги Давлат хизматлари агентлигининг ҳар бир туманда биттадан — жами 201 та Давлат хизматлари маркази бор. Ҳар бир вилоятда биттадан — жами 14 та марказ экспериментал ҳисобланади — уларда жорий этишдан аввал янги хизматлар синовдан ўтказилади.\nДавлат хизматлари агентлиги бир йил давомида 5 миллионга яқин хизмат кўрсатди — бу ўтган йилгига нисбатан 35 баробар кўп! Агентлик яқин беш йил ичида ушбу кўрсаткични яна олти бараварга оширмоқчи.\nҲозир Давлат хизматлари марказлари орқали 100 дан ортиқ давлат хизматлари кўрсатилмоқда. 2020 йилгача хизматлар сонини 160 тага етказиш режалаштирилган.\nОхирги бир йил ичида давлат хизматлари юзасидан мурожаат қилувчилардан талаб қилинадиган ҳужжатлар сони 155 тадан 92 тага, хизмат кўрсатиш талаб этиладиган муддат икки баробардан кўпроққа қисқарди.\nДавлат хизматлари агентлиги барча фуқароларимизга яшаш жойидан қатъи назар, сифатли давлат хизматларидан фойдаланиш имконини яратишга алоҳида эътибор қаратмоқда. Бу 2017 — 2021 йилларда Ўзбекистон Республикасининг бешта устувор йўналиши бўйича Ҳаракатлар стратегиясини «Фаол тадбиркорлик, инновацион ғоялар ва технологияларни қўллаб-қувватлаш йили»да амалга оширишга оид Давлат дастурида ҳам белгиланган. Унга кўра, олис жойларга чиқиш учун «мобиль» давлат хизматлари» кўрсатилиши белгиланди.\nДам олиш кунлари туман (шаҳар) Давлат хизматлари марказлари ходимлари махсус техника билан жиҳозланган «Дамас» ва автобусларда энг чекка ҳудудларга бориб, аҳолига керакли хизматларни кўрсатади. Энди уларга қимматли вақтини «нақд»ини сарфлаб, туман марказларига ташриф буюришнинг ҳожати йўқ. Мутахассисларини ўзлари бориб, асосий вазифалар ва Агентлик фаолияти, давлат хизматларини марказлар орқали ва электрон тарзда олишнинг қулайликлари билан таништиради. Улар ёрдамида керакли ҳужжатни тез ва ортиқча бюрократик тўсиқларсиз олиш мумкин. Ўтган 11 ой давомида 90 мингдан ортиқ мобиль хизматлар кўрсатилди.\nБундан ташқари, республикамиз бўйлаб Давлат хизматлари марказларининг 40 га яқин шохобчалари ҳам очилган. Улар орқали кўрсатилган хизматлар сони 5 мингга яқинлашди.\nДавлат хизматларини кўрсатишга тўсиқ бўлаётган муаммолар кўп. Масалан, қатор давлат идораларида ахборот тизимлари ва маълумотлар базалари йўқ, идоралараро интеграция мавжуд эмас, хизматлардан фойдаланувчилар сони кескин ортгани сабабли ҳозирги марказ бинолари талабга жавоб бера олмаяпти.\nБунинг учун замонавий-қурилиш лойиҳалари, юқори энергия самарадорлик, максимал қулай шароитларни инобатга олган 200 га яқин Давлат хизматлари марказлари биноларини янгитдан барпо этиш лозим бўлади.\nБугун 95 та Давлат хизматлари марказларининг замонавий биноларини қуриш ишлари олиб борилмоқда, 7 таси фойдаланишга топширилди. Бухоро шаҳридаги ДХМ янги қурилган марказлардан бўлиб, электрон кутубхонаси, бепул Wi-Fi зонаси ва бошқа новациялари билан келувчиларни лол қолдирмоқда. Бу ерда илк бор автотранспорт воситаларига рақам бериш, фуқаронинг биометрик паспортини бериш хизматлари ҳам синов тариқасида йўлга қўйилди.\nдавлат хизматлари Давлат хизматлари агентлиги


Ўзбек бокс мактабининг буюк ғалабалари қандай қўлга киритилган эди? – Fikrat.uz\n16:21 / 19.11.2020 19.11.2020 13719 0\nЁдга олинг-а! Сўнгги икки олимпиада боксчиларимиз учун жуда ачинарли кечди. 2016 йилги Олимпиадани кузата туриб, ғалаба учун пойдевор Риогача қўйилганини илғаш қийин эмас эди. 2014 йилга қадар жаҳон чемпионатлари ва бошқа мусобақалардан қуруқ қайтиш церийаси давом этаётган, Ўзбекистон боксига тажрибали менежер, спорт жонкуяри етишмаётган эди. Боксчилар ўзларини йўналтира оладиган мутахассисни сабрсизлик билан кутишарди. Бундай бошқарувчи – кенг дунёқарашга эга креатив менежер, ўша пайтда федерациянинг биринчи вице-президентлигига тайинланган Шерзод Тошматов бўлди.\nШарқ яккакурашлари вакиллари орасида таниқли бўлган спорт мутахассиси ва замонавий тадбиркорнинг аввалги фаолиятига бир қур назар солган мухлислар унга Олимпиянинг нечоғлик ишониб топширилганини яхши билишади. 2011 йил муай-тай бўйича жаҳон чемпионатини юқори савияда ташкил этган Тошматов феномени нафақат ишқибозлар, балки ҳукумат раҳбарларини ҳам бефарқ қолдирмаганди. Вазирлар Маҳкамаси томонидан моҳир ташкилотчи дея эътироф этилган Тошматов бирор ишга киришдими, уни майда деталларигача синчков ўрганиб амалга ошириши билан назарга тушганди. Мусобақа ҳам тўй сингари – келадиган меҳмонлар аҳвол-руҳиясига қарашу, тадбир ўтадиган жойни дид билан безатишгача мезбон зиммасида. Тошматовда ана шу жиҳатлар устувор эди. Шарқ яккакурашлари бўйича ташкил этилган турли фестиваллар дейсизми, муай-тай бўйича профессионаллар ўртасидаги «Буюк ипак йўли» халқаро турнирларими – буларнинг бари эътирофга лойиқ тарзда уюштирилган тадбир эди.\nБокс билан эса бундай бўлиши қийин. Чунки шарқ яккакурашларига нисбатан олимпия оиласи вакиллари табиатан бирмунча инжиқроқ, талаби бир бош юқори туради. Аммо янги раҳбар тез орада қатъиятлилиги, талабчанлиги, муаммолар қаршисида довдираб қолмаслиги, спорт менежерига хос ноёб фазилати билан Ўзбекистонга бокс кайфиятини қайтара олди, жамоа билан тез тил топишди.\n2014 йил Ўзбекистон бокс федерацияси вице-президентлигига тайинлангач, Шерзод Тошматов бу масъулиятли ишни ўта эҳтиёткорлик билан бошлади. Давлат ва ҳукумат раҳбарияти томонидан спортни ривожлантиришга қаратаётган юксак эътибордан руҳ ва куч олди. Олдига қатъий мақсадлар қўйди, яхши жамоа тузди, терма жамоа таркиби ва мураббийлар штабини шакллантирди.\n…Мутахассис ишни биринчи навбатда селекциядан бошлади. Жамоа мукаммал ўрганилди. Мураббийлар эътирозига қарамай, Тошматов терма жамоани қайтадан шакллантирди. 2015 йил Қатар мезбонлик қилган жаҳон чемпионатига астойдил ҳозирлик кўрилди, натижада 3 та кумуш ва 3 та бронза медаль қўлга киритилди. Бу ютуқ бир йилдан сўнг Риодаги Олимпиадага борадиган терма жамоа кучга тўлиб бораётганини амалда кўрсатиб берганди. Умумжамоа ҳисобида эришилган медалларга кўра жадвалда 7-ўрин асл салоҳиятимизга мос эмас, деган ишонч пайдо бўла бошлади.\nКўпчиликнинг ёдида бор, АИБА билан халқаро алоқаларни тўғри йўлга қўя олган Тошматов тўрт йилликнинг нуфузли мусобақаси олдидан бокс бўйича катта турнирлар: Бутунжаҳон бокс церийаси (WSB) ҳамда APB саралаш мусобақаларини ҳам пойтахтимизда ташкил этишга муваффақ бўлди. Бутунжаҳон бокс церийасида юртимиз шарафини “Uzbek Tigers” жамоаси ҳимоя қилди. Тўғри, бу жаҳон чемпионати эмас, лекин бу турнирда ҳам дунёнинг етакчи боксчиларидан таркиб топган жамоалар иштирок этди. Ўзбекистонлик мухлислар қувончини айтмайсизми?! Одамлар бокс билан ухлаб, унинг муҳокамаси билан уйғонадиган бўлишди.\nЮртимизга ҳали қадами етмаган Куба, Англия, Россия, Венесуэла, Буюк Британия, Қозоғистон каби мамлакатларнинг кучли боксчилари иштирокидаги ажойиб бокс кечаларини мухлислар завқ билан томоша қилишарди. Тошматов феномени шу ерда ҳам бор бўй-басти билан намоён бўлди – мусобақаларни ташкил этишда ҳеч бир жиҳат эътибордан четда қолмади. Мухлислар нафақат Тошкентда, ҳатто Самарқанд ва Сурхондарё вилоятларида ҳам баҳсларни жонли кўриш имконига эга бўлишди. Бокс бутун шукуҳи билан мамлакатга қайтди, каттаю кичикда забардаст ўғлонларга нисбатан ишонч ҳисси ортди.\nЯна Риога қайтамиз. Федерация раҳбарияти ўша пайтда иқлим шароитига мослашиш, спортчилар руҳиятига салбий таъсир қиладиган омилларни йўқ қилиш мақсадида бокс гегемони ҳисобланган Куба жамоаси билан илк маротаба ҳамкорликда йиғин ташкил этди. Олимпиададан бир ой аввал Риога борган жамоа якунда “Rio–2016”дан 3 та олтин, 2 та кумуш ва 2 та бронза медаль билан қайтди. Ўзбек бокси олимпия тарихида илк бор манаман деган жамоаларни ҳам ғафлатда қолдирди, умумжамоа ҳисобида Куба, Россия, Қозоғистон каби асосий таъқибчиларини ортда қолдириб, тенгсиз бўла олди. Биз боксда дунёнинг энг кучлиларидан бирига айландик!\nЎша йилнинг декабрь ойида Шерзод Тошматов Осиё бокс федерациясининг вице-президенти этиб тайинланди. АИБАнинг ижроия қўмитасидаги энг ёш аъзо сифатида овоз бериш ҳуқуқи билан фаолиятини давом эттирди.\n2017 йилнинг 30 апрель–7 май кунлари Тошкент шаҳрида ўтган Осиё чемпионати Ўзбекистон бокс терма жамоасининг мутлақ ғалабаси билан якунланди. 10 та вазн тоифасида ўтган чемпионатнинг 9 вазнида олтин медаль соҳиби бўлган йигитларимиз Осиёда янги рекорд қайд этди – қитъа бокс тарихида илк маротаба 90 фоизлик натижага эришди.\nҒалабалар серияси давом этди. 2018 йил Индонезиядаги Осиё ўйинларида 7 та медалнинг 5 тасида олтинга эга бўлган асосий таркиб вакиллари қитъада ҳам биринчи бўлди.\nҒалаба ва мағлубият ҳамиша ёнма-ён юради. Машҳур мураббийлардан бири Анатолий Тарасовнинг бир гапи бор: «Ҳаётда иккинчи бўлимнинг ўзи йўқ, қиладиган ишинг ва вазифаларингни биринчи бўлимда бажариб ол». Ўз вазифасини сидқидилдан бажариб келаётган, нафақат Осиё ва жаҳон, балки Олимпия ўйинларида ҳам натижа кўрсата олган Тошматов шахсига нисбатан турлича қарашлар ва босим пайдо бўла бошлади. 2018 йилда мамлакат спортининг янги раҳбарияти Бутунжаҳон бокс церийаси (WSB)да Ўзбекистон шарафини ҳимоя қилиб келаётган “Uzbek Tigers” жамоаси фаолиятини тўхтатишга қарор қилди. Федерация вице-президенти иш фаолиятига аралашувлар унинг ишчанлик кайфиятига салбий таъсир кўрсатди. Аммо бу Шерзод Тошматовни руҳан синдира олмади.\nАксарият ҳолларда раҳбарлар айнан иш кўрсатаётган, юқори натижа қайд этаётган мутахассисларнинг ишидан камчилик топишга, уларга халақит беришга, ижобий натижаларни салбий томонга буриб юборишга уринишади. Айниқса, спорт соҳасида бу қимматга тушиши мумкин. Ортида баркамол ва соғлом авлодни тарбиялаш, Ватан шаъни ва обрўси, олимпия ғояларини тарғиб этишдек масъулиятли, залворли вазифа турганда, тирноқ остидан кир излаш ва шу орқали жараёнга аралашиш кимларгадир ёқар, лекин ундан давлат, халқ зарар кўришини била туриб, шахсий адоват туфайли Тошматов амалга оширган ишларни чиппакка чиқаришга уринганлар ҳам кўп бўлди.\nҚарийб бир йилдирки, ўз фаолиятидаги учинчи спорт ташкилотига раҳбарлик қилиб келаётган етакчи спорт менежерига Ўзбекистон таэквондо WT ассоциацияси раислиги ишониб топширилди. Бу ерда ҳам у яхши жамоани шакллантира олди. Мақсад – ўзбек таэквондоси ютуқларини Олимпиадаларда намойиш этиш.\n16 ноябрь куни Миллий Олимпия қўмитасининг Бош Ассамблея йиғилиши ўтказилди. Унда ташкилий масалаларга эътибор қаратилди. Хусусан, кун тартибидан ташкилотга янги раис ўринбосарини сайлаш масаласи ҳам ўрин олди. МОҚ раҳбари спорт фаолиятини ташкил этиш ва ривожлантириш мақсадида жорий этилган янги раис ўринбосари вазифасига номзод бўйича ҳам таклифини илгари сурди. У пандемия шароитида тезкор штаб ташкил этилгани, спорт федерациялари ва ассоциациялари ишини мувофиқлаштиришга эҳтиёж туғилаётганига алоҳида эътибор қаратди. Делегатлар раис ўринбосари вазифасини бажарувчи лавозимига кўрсатилган номзод – Ўзбекистон таэквондо WT ассоциацияси раиси Шерзод Тошматовни бир овоздан маъқуллади.\nДавлатимиз раҳбари бошчилигида жисмоний тарбия ва спортни ривожлантириш, соғлом авлодни тарбиялаш, юртимизда олимпия ҳаракатини ривожлантиришга катта эътибор қаратиляпти. Ана шу ислоҳотларнинг фаол тарғиботчиси ва изчил амалга оширувчиси сифатида ўзбек спортида ўз ўрнига эга Шерзод Тошматов келгусида ҳам зиммасига юклатилган масъулиятли ишда туб бурилиш ясаб, спорт равнақи йўлида астойдил меҳнат қилишига ишонамиз.\nИзоҳ қолдиринг Ўзбек бокс мактабининг буюк ғалабалари қандай қўлга киритилган эди?\nДаволаш йўли бор, аммо ўлим хавфи юқори\nҚорақалпоғистонлик Жансулув жаҳон рекордини янгилади…ми?\n9:40 / 22.12.2020 22.12.2020 4863 0\nЎзбек футболини оқсоқлантираётган муаммолар\n8:50 / 13.08.2020 13.08.2020 18502 0\n«Қирол» Артур Григорян\n14:34 / 01.08.2020 06.08.2020 28926 0\n“Катта”нинг айби нега яшириляпти?\n19:53 / 03.03.2021 03.03.2021 9237 0\nМаданият вазири: «Гавҳар Шарипова руҳан носоғлом эди»\n10:22 / 27.11.2019 14.08.2020 23758 0\nМурод Ражабов ўзбек телеканалларини жиддий танқид қилди\n7:46 / 02.09.2020 07.09.2020 20707 0\n3 Хонали квартирага китобларини алмаштирмаган отахон\n11:20 / 11.02.2021 18.02.2021 2731 0\nЖурналистикага кириш нимадан бошланади?\n7:20 / 20.05.2020 23.09.2020 44460 0


20.03.2018 17:58 0 1897\nОнам Тошкентда таваллуд топган. Бувимни (отамнинг онасини) аравада атиги ярим кун йўл юриб Тошкентдан Жанубий Қозоғистоннинг Турбат қишлоғига ёр-ёр айтиб узатиб боришган экан.\nМен аҳолисининг 80 фоизини Тошкентдан қатағон қилинган ўзбек зиёлиларининг фарзандлари яшайдиган, Ўзбекистон пойтахтининг шундоққина биқинида жойлашган, туркигўй шоир Атоий, Ўзбекистон халқ шоири Туроб Тўла таваллуд топган кўҳна Турбат қишлоғида туғилганман. Урф-одатларида, шевасида Тошкент нафасини сақлаб қолган ҳамқишлоқларим фарзандларининг ярми Турбатда яшаса, айримлари Тошкентда истиқомат қилади.\nЎзбекистонда муқим 5 йил яшаган инсонга фуқаролик паспорти берилиши «Ўзбекистон Республикасининг фуқаролиги тўғрисида»даги қонунда белгилаб қўйилган. Тошкентга келганимга 25 йил бўлибди. Чорак аср... Баъзан тушларимда Ўзбекистон-Қозоғистон чегараларидан қанот қоқиб учиб ўтаман. Баъзан эса Ўзбекистон-Қозоғистон чегараларидаги дарвозаларнинг шарақлаб очилиб, божхона постидан ўтаётганимни кўраман...\nУйимдан Чилонзорга бир соатда етиб бораман. Агар қўлимда фуқаролик паспорти бўлганида эди, ота юртим – Турбатга 45 дақиқада етиб борар эдим. Шу армон, шу ҳасрат йиллар давомида мени эзиб келди. Юрагим ўртаниб, ота-она, жигарлар соғинчи қалбимни тилка-пора қилди. Бу масаланинг бир томони.\nИккинчиси, ўқитувчиман. Ўқувчиларим турли танловлар, фан олимпиадалари, «Билимлар беллашуви» каби мусобақаларда юқори ўринларни эгаллайди. Ўзим ҳам қандай танлов бўлса, қатнашавераман, ғолибликни қўлга киритавераман. Ҳар йили давлат мукофотларига тавсия қилинаман. Ҳужжатларим юқори ташкилотларга етиб борганида қайтиб келади... «Опа, — дейишади,— ҳаммаси зўр экану, паспортингиз чатоқ экан-да. Фуқаролигингиз йўқ экан», – дейишади жилмайиб. Кейин-кейин худди тавқи лаънатдек эшитиладиган шу гапдан қочиш учун мукофатларга ҳужжат ҳам йиғмай қўйдим.\nБир куни ўқитувчилар байрами арафасида Халқ таълими вазирлиги томонидан фахрий ёрлиқ билан тақдирландим. Қучоғим тўла гул, уйга қайтаётсам ёмғирдан қолган кўлмакда лойга ботиб ётган маст одамга кўзим тушди. Сал нарида эса мен орзу қилган, тушларимга кириб чиқадиган ям-яшил паспорт ҳам лойга қоришиб ётарди. Бўғзимга бир нарса тиқилди-ю, ўз-ўзимга «Шу одам ҳам мендан бахтлироқ, у шу ётишида ҳам Ўзбекистон фуқароси» дея йиғлаб юбордим. Бу биргина менинг дардиммикан?\nҚирғизистоннинг Ўшидан Андижонга келиб қолган, Туркманистоннинг Тошовузидан Хоразмга, Тожикистоннинг 9 та чегара туманидан Ўзбекистоннинг турли вилоятларига тақдир тақозоси билан келиб қолган ўзбеклар менинг дарддошларим.\nНобел мукофоти соҳиби Албер Камю шундай деган эди: «Ишонаверинг, кутилмаганда ҳамма нарса рўй бериши мумкин». Президентимиз Шавкат Мирзиёевнинг фуқаролик паспортини бериш тўғрисидаги фармонини эшитган куним кун бўйи йиғладим. Кўз олдимдан бир соатлик йўлда туриб ҳам паспорти «ЛБГ» (лицо без гражданства — фуқаролиги йўқ шахс) бўлгани учун вақтида ҳужжат топшира олмай ёки виза учун 30 доллар (ҳозир 80 доллар) тўлолмай қолганлиги учун отасининг тобутини кўтаришдан маҳрум бўлган ўғиллар, онасининг совуқ дийдорини кўролмай армонда яшаётган қизлар ўтди.\nМенинг қалбимда ҳам умид учқуни йилт этиб ёнди.\nҚўшни мамлакатларга очилаётган дарвозалар учун ташаккур! Дўстона муносабатлар учун ташаккур! Келажакка берилган йўлланма учун ташаккур! Энг муҳими, кўнглимдаги андуҳлар ювилиб, паспортнинг ранги каби ям-яшил куртак отаётган умид учун ташаккур!\nТошкент шаҳар Мирзо Улуғбек туманидаги\n248-мактабнинг она тили ва адабиёт ўқитувчиси


Эрмитаж директори Алишер Навоий таваллудини музейда нишонлашни таклиф қилди - 15.09.2021, Sputnik Ўзбекистон\nМихаил Пиотровский Россия узоқ йиллардан бери Ўзбекистон билан маданий-маърифий алоқаларни мустаҳкамлаб келётганини таъкидлаган. 15.09.2021, Sputnik Ўзбекистон\nТОШКЕНТ, 15 сен – Sputnik. Айни кунларда Тошкентда ҳамда Ўзбекистоннинг бошқа шаҳарларида Маданий мерос ҳафталиги доирасида “Ўзбекситон маданий мероси – Янги ренессанс пойдевори” V конгресси бўлиб ўтмоқда. Унда Россиянинг Санкт-Петербург шаҳридаги Эрмитаж музейи раҳбари Михаил Пиотровский нутқи ўқиб эшиттирилди, дея хабар бермоқда Sputnik мухбири.Пиотровский ўз нутқида 1941 йил Иккинчи жаҳон уруши авжига чиққан бир пайтда Эрмитажда шамлар ёруғида Ўзбек адабиётининг ёрқин сиймоси мир Алишер Навоийнинг 500 йиллиги нишонланганини илиқ хотирланган.Бутунжаҳон жамияти таҳририят кенгаши раиси Акмал Саидов бу ажойиб таклиф эканлигини эътироф этиб уни бажонидил қабул қилишини айтди.Маданий мерос ҳафталиги 21-сентябрга қадар ўтказилади. Тадбирлар республиканинг турли ҳудудларида бўлиб ўтмоқда.\nалишер навоий, тошкент\n© Sputnik / Алексей Даничев / Фотобанкка ўтишЭрмитаж возобновил работу после карантина\nМихаил Пиотровский Россия узоқ йиллардан бери Ўзбекистон билан маданий-маърифий алоқаларни мустаҳкамлаб келётганини таъкидлаган.\nТОШКЕНТ, 15 сен – Sputnik. Айни кунларда Тошкентда ҳамда Ўзбекистоннинг бошқа шаҳарларида Маданий мерос ҳафталиги доирасида “Ўзбекситон маданий мероси – Янги ренессанс пойдевори” V конгресси бўлиб ўтмоқда. Унда Россиянинг Санкт-Петербург шаҳридаги Эрмитаж музейи раҳбари Михаил Пиотровский нутқи ўқиб эшиттирилди, дея хабар бермоқда Sputnik мухбири.\nПиотровский ўз нутқида 1941 йил Иккинчи жаҳон уруши авжига чиққан бир пайтда Эрмитажда шамлар ёруғида Ўзбек адабиётининг ёрқин сиймоси мир Алишер Навоийнинг 500 йиллиги нишонланганини илиқ хотирланган.\n“Биз узоқ йиллардан бери Ўзбекистон билан маданий-маърифий алоқаларимизни мустаҳкамлаб келмоқдамиз. Бу воқеага ҳам 80 йил бўлибди. Мен ўша қийин дамларда олиб борилган ишларни, заҳматкаш инсонларни хотирлаб ёруғ ва замонавий хоналарда 80 йилдан сўнг Алишер Навоийнинг таваллудини Эрмитажда ўтказишни таклиф қилган бўлар эдим”,- дейилган Михаил Пиотровский нутқида.\nБутунжаҳон жамияти таҳририят кенгаши раиси Акмал Саидов бу ажойиб таклиф эканлигини эътироф этиб уни бажонидил қабул қилишини айтди.\nМаданий мерос ҳафталиги 21-сентябрга қадар ўтказилади. Тадбирлар республиканинг турли ҳудудларида бўлиб ўтмоқда.


Британияда юзлаб вояга етмаган қизлар мажбуран турмушга узатилмоқда - Zamin.uz\n07:30 / 09.03.2021\nФото: «The Intependent»\n«The Intependent» хабарига кўра, Буюк Британияда ҳар йили юзлаб кичик ёшдаги қизлар мажбуран турмушга берилмоқда.\nМиллий статистика бошқармаси маълумотларига кўра, 2017 йилда 183 киши ота-онасининг истаклари билан турмушга узатилган. Уларнинг 140 нафарини вояга етмаган қизлар ташкил этади. 2006 йилдан 2016 йилгача Англия ва Уэльсда вояга етмаганлар иштирокида 3,3 мингга яқин никоҳ тузилди, уларнинг аксарияти қизлар.\nУшбу муаммо устида иш олиб бораётган хайрия ташкилотлари маълумотига кўра, Британия қонунлари уларни етарли даражада ҳимоя қилмагани боис шундай ҳолат кузатилмоқда. Аксарият ривожланаётган мамлакатларда бу кўпинча муаммо сифатида кўрилаётган бир пайтда, Британияда вояга етмаган қизларни турмушга бериш авж олмоқда.\nКўпинча бу диний никоҳ ниқоби остида содир бўлади ва рўйхатдан ўтказилмаслиги сабаб уларнинг аниқ сонини айтиш қийин. Бундан ташқари, Буюк Британияда 16-17 ёшли қизларни «ота-оналари рухсати билан» турмушга бериш қонун билан рухсат этилади. Лекин ҳуқуқ ҳимоячилари ота-оналар фарзандларини кўп ҳолларда мажбуран турмушга беради, деб таъкидлашмоқда. “Замин” янгиликларини “Telegram”да кузатиб боринг\n12 яшар келинчак: бир ойда икки марта турмушга чиқди...\n16-07-2020, 03:00, Дунё\n12-02-2019, 10:25, Дунё\nЧеченистонда келин ўғирлаш одати йўқ қилиндими...?\n29-11-2017, 20:30, Дунё\n8-11-2016, 00:09, Дунё\n11-06-2016, 11:28, Дунё\nЯнгиликлар » Дунё » Британияда юзлаб вояга етмаган қизлар мажбуран турмушга узатилмоқда


«Ойлигимнинг 10 дан бир қисмига 30 кун яхши яшасам бўлади». Кувайтдаги нуфузли компанияда ишлаётган фарғоналик Муродали Қурбонов ҳикояси - Daryo\n11:20, 15.06.2021 84205\n«Дарё» «Хориждаги ўзбекистонликлар» лойиҳаси доирасида хорижда ўқиётган, меҳнат фаолиятини олиб бораётган юртдошларимизнинг ҳаётини ёритишда давом этади. Лойиҳанинг бу галги қаҳрамони — бир неча йиллардан бери Яқин Шарқ давлатларида ишлаб келаётган Муродали Қурбонов.\nМуродали Қурбонов 1998 йил Фарғона вилояти Данғара туманида туғилган. Данғара туманидаги Транспорт коллежини тамомлаган. Ҳозирда Дубайдаги Амити университетида IT йўналишида таҳсил олади. Инглиз, рус, араб ва турк тилларини билади.\n2017 йилдан бери Дубай, Қатардаги турли компанияларда ишлаган. Айни пайтда Кувайтдаги Aamal Holdings компаниясининг Diet Care ресторанлар тармоғида фаолият юритмоқда.\nМуродали Қурбонов Дубайда.\nФото: Муродали Қурбонов архивидан\nЎзбекистонни икки сабаб билан тарк этганман\nБиринчиси, Ўзбекистонда ўқишни хоҳламаганман. Аниқроқ айтадиган бўлсам энг катта ниятим — етарли маблағ ишлаб топиб, Лондондаги Гринвич университетида таҳсил олиш эди.\nИккинчидан, коллежни тамомлаганимдан сўнг Сингапур Менежментни ривожлантириш институтига ўқишга кирдим, аммо ўша вақтда контракт нархи икки баробарга ошгани учун ўқимасликка қарор қилдим.\nОта-онам бундан қаттиқ хафа бўлишди. Чунки бу жойга кириш учун оз мунча ҳаракат қилмагандим. Ўшанда дадам кира қилиб юрган машинасини сотиб, контрактимни тўламоқчи бўлди. Кейинги йил, албатта, грантга кираман деб рози бўлмадим ва яна тайёргарликни давом эттирдим.\nБир неча ойдан сўнг бу фикримдан қайтдим. Чунки ўзимни гўё нотўғри йўлдадек ҳис қилдим. Чет элга бориб ўзимни кашф этишни ва янги билимлар олишни хоҳладим. Яхшилаб ўйлаб, хорижга кетишга қарор қилдим.\nАксарият компаниялар ёшсан деб ишга олишмасди\nИнтернет орқали четдан иш излашни бошладим. Бироқ тайинли бир иш тополмадим. Кейин Украинадан агентлик орқали ҳаракат қилдим. Тезда араб мамлакатларидан иш берувчилар топилди. Аммо интервьюда аксарият компаниялар ҳали ёш болалигимни айтиб, қабул қилишмади. Ўшанда ростдан ҳам 18 га ҳам тўлмаган эдим.\nКутилмаганда Дубайда янги очилган ресторанга чақиришди. Маоши 650 доллар атрофида эди. Мен рози бўлдим, аммо яна олдимда бир қатор муаммолар бор эди. Яъни оиламни бунга кўндириш ва кетиш харажатлари учун пул топиш керак эди.\nТабиийки, бу жуда қийин бўлди. Ахир қайси ота-она ёлғиз ўғлини 18 ёшида чет элга ишлашга жўнатади? Бироқ бир амаллаб ота-онамни кўндирдим, лекин харажатлар учун пул йўқ эди. Онам холамдан бир ойда қайтариш шарти билан 1000 доллар қарз олиб берди. Шундай қилиб, 2017 йил Дубайга кетдим.\nҚатар қироллик оиласи ва Таиланд қироличасига хизмат қилдим\nРесторанда дастлаб, официант ёрдамчиси, официант, кейинчалик назоратчи бўлиб ишладим.\nВақт ўтиб, бошқа давлатларни кўргим, яхшироқ ҳақ тўлайдиган компанияда ишлагим келди. Яна онлайн иш қидира бошладим.\nКўп ўтмай Қатардаги Al Emadi Enterprises компаниясидан иш топиб, 2018 йили мамлакатга келдим.\nХуллас, Қатардаги ҳашаматли моллда, деярли ҳамма ресторанларда ишладим. Ишим туфайли кўплаб миллионерларга, ҳатто Қатар қироллик оиласи ва Таиланд қироличасига хизмат қилдим.\nИшдан бўш вақтларимда эса араб тили курсларига бора бошладим. Атрофимдагилар пул сарфлаб боришингни фойдаси йўқ, жудаям қийин тил, барибир ўргана олмайсан деб устимдан куларди. Мен эътибор бермай қатнайвердим. Тўғри, олти ойда ўргана олмадим, лекин бир йилдан сўнг озми-кўпми одамлар билан араб тилида сўзлаша бошладим.\nМуродали Қурбонов Қатарда.\nБир куни кувайтлик нуфузли меҳмонлар билан суҳбатлашиб қолдим. Улар менинг ишим ва ҳаётим ҳақида сўрашди. Анча гаплашиб қолдик. Кетишларидан олдин бир киши «Менга ёқиб қолдинг. Агар сенга яхши ойлик тўланадиган иш керак бўлса менга қўнғироқ қил. Ўзим яхши иш билан таъминлайман», деб ташриф қоғозини бериб кетди.\nВақт ўтиб, компаниядан кетишимга тўғри келди. Чунки, айтилгандай бошида масъулиятли ишни беришди. Синов муддатидан ҳам ўтдим, бироқ ойлигимни кўтариб беришмади. Шундан кейин ишдан бўшашга қарор қилдим.\nКетишдан олдин менга ташриф қоғозини бериб кетган ўша инсонга қўнғироқ қилдим. У бир кун ичида менга Кувайтдаги ишга шартнома берди, кўп ўйлаб ўтирмай, унга имзо чекдим. Қатардаги иш жойимдагилар хоҳлаган пайтинг қайтиб келишинг мумкин деб визамни бекор қилишмади.\nШундай қилиб, 2019 йил декабрда Ўзбекистонга қайтиб, визамни янгиладим. 2020 йил февралда Кувайтга келдим.\nМуродали Курбонов Қатарда.\nФото: Муродали Курбонов архивидан\nКувайтликлар ухлашни ва овқатланишни яхши кўради\nКувайтга ташрифим яхши бошланмаган. Бошида яшаш шароити жуда ҳам ёмон жойга тушиб қолгандим. Бир хонада бир неча миллат вакиллари билан ухлашга мажбур бўлганман.\nҚолаверса, янги муҳитга кўникиш қийин кечган. Бирорта одамни танимасдим. Уч ой вақтим шаҳарни ўрганиб чиқишга кетган.\nМуродали Курбонов Кувайтда.\nМамлакат ҳақида гапирадиган бўлсам, биринчи ҳайратлантирган нарса бу Кувайтнинг пули, яъни динорни кучли валюта экани бўлган. Бу ерда бир дона қоғоз пулга бир ой яшаш мумкин.\nҚонунларига кўра, спиртли ичимлик ичиш, уни ишлаб чиқариш ёки олиб кириш қатъиян ман этилади. Айтганча, чўчқа гўштига ҳам шундай талаб қўйилган. Жазоси қамоқ.\nКувайтликларнинг энг ёққан тарафи — ўзига тўқ оилалар муҳожирлар учун уйининг олдига махсус музлатгич қўйган. Ҳар куни ортиқча овқатларни пластик идишларда солиб қўяди. Ким муҳтож бўлса олиб кетаверади. Ўзим ҳам бир неча марта қизиқиб еб кўрганман.\nРамазон ойида ҳар куни гипермаркетларда катта чегирмалар бўлади. Масжидларда текин ифторликлар тарқатилади.\nЯна муборак Рамазон ойида аҳоли учун қатъий белгилаб қўйилган қоидалар мавжуд. Масалан, барча рўза тутиши керак. Ифторликкача кўчаларда сигарет чекиш, сув ичиш, овқатланиш ва бирон нима чайнаб юриш мумкин эмас. Ходимларга кунда олти соатгина ишлашга рухсат берилади.\nМуродали Қурбонов Кувайтда.\nЁқмаган жиҳати эса халқи овқатланишни жуда ҳам яхши кўради. Шунинг ҳисобига мамлакатда ортиқча вазнли инсонлар ҳаддан ташқари кўп.\nТурмуш тарзи зерикарли. Мен бу ерни осон ҳаётда яшашни хоҳлайдиган инсонлар мамлакати деган бўлардим. Чунки озиқ-овқат маҳсулотлари жудаям арзон, ойлик маошлар ўз халқи учун баланд.\nКувайтликларнинг яна бир ёқмаган тарафи аксарияти димоғдор.\nШаҳарда дўстларим кўп эмас. Чунки атрофим дунёқараши паст, мақсадсиз фақат ойлик олиб, овқат еб, ухлашни яхши кўрадиган инсонларга тўла.\nШу боис ишдан бўш пайтларимни дастурлаш бўйича билимларимни мустаҳкамлаб, бизнес китоблар ўқиш билан ўтказаман. Университетдан берилган дарсларимни қиламан. Шунингдек, югуриш спорти билан шуғулланаман.\nМуродали Курбонов Diet Care ресторанидаги иш жойида.\nОйликлар 2 минг доллардан 6 минг долларгача\nИш ҳақлари лавозимларга қараб белгиланади. Агар давлат ишхонасида ишласангиз ойликлар баланд — 2 минг доллардан 6 минг долларгача. Шифокорлар ойлиги жудаям баланд. Тоифасига қараб камида 3 минг доллардан бошланади.\nХусусий бизнесда ишлайдиган муҳожирларнинг энг паст ойлиги 600 доллар, яна лавозимига қараб ошаверади.\nМаош билан нарх-наволар мутаносиб. Айтайлик, ойлигимнинг 10 дан бир қисмига 30 кун давомида яхши яшасам бўлади. Озиқ-овқат, интернет, кийим, транспорт ва бошқа харажатлар учун бемалол етиб, ортиб ҳам қолади.\nМамлакат аҳолиси импортдан келган озиқ-овқат билан яшайди. Бу ер чўл зонаси бўлишига қарамасдан озиқ-овқатлар негадир арзон.\nБир киши учун ўртача ойлик харажатлар 60 динор, яъни 200 долларга бемалол ҳаёт кечирса бўлади.\nҲамкасбларимга ёшимни айтмайман\nҲозирда Кувайтдаги биринчи рақамли парҳезбоб тайёр овқатлар ва органик қуруқ маҳсулотлар ишлаб чиқарадиган компанияда назоратчи бўлиб ишлайман.\nПандемия даврида сотувлар бўлимига ишга ўтказишганди. Етти ойдан сўнг ИТ соҳасини яхши тушунганим ва тил билганим учун лавозимимни оширишди. Яшаш жойим, ойлик маошим сезиларли даражада ўзгарди.\nАйни пайтда шартнома бўйича ойлигим 1600 доллар. Иккинчи ишим, яъни ресторанларга ичимлик менюси тузганим ва барменларга тренинг ўтганим учун алоҳида ҳақ тўлашади.\nDiet Care ресторанидаги ичимликлар.\nБу ерда катта имкониятлар яратилган. Фақат ҳаракат қилиш керак, холос.\nИшда ҳамкасбларимга ёшимни айтмайман. Сабаби бирга ишлайдиганларимнинг ҳаммаси 30 ёшлар атрофида. Мен бўлса 23 ёшдаман. Лавозимим эса уларникидан баланд. Ўзларини ёмон ҳис қилмасликлари учун ўзимни 27 ёш деб таништираман.\nЯшаш жойимга келсак, ҳозир тўрт юлдузли меҳмонхонада яшайман. Иш жойим меҳмонхона харажатларини қоплайди. Аммо овқат тайёрлашга шароит йўқ. Асосан сотиб оламан ва ишхонадан овқатланаман. 1,5 йилдан бери бирорта ўзбек миллий таомларини емадим. Овқат таъмлари ҳам эсимдан чиқиб кетган.\nКувайтга келмоқчи бўлганлар учун маслаҳатлар\nЭнг камида инглиз тилини билишлари, қўлида яхши ҳунари ёки ўз соҳасида икки йиллик тажрибаси бўлиши керак. Шунингдек, араб тилида суҳбатлашишни ўрганиб келишларини маслаҳат бераман.\nКувайтга келиб бирданига катта ойликли ишга кираман деган хом хаёлга бормаслик керак. Бу ерда фақат ўз ишини яхши биладиган мутахассисларгагина катта ойлик тўлашади. Келмоқчи бўлганларга жиддий маслаҳатим 1000 доллардан кам маошли ишларга келманглар. Сабаби бу суммани Ўзбекистонда ҳам ақлни ишлатиб топса бўлади.\nКувайтда ўзбеклар жудаям кам. Деярли бир йил юртдошларимиз борлигини билмасдан юрдим. Кейинчалик Facebook’да бу ерда шифокор бўлиб ишлайдиган тошкентлик ака билан танишиб олдим. У мени бошқа ўзбекистонлик докторлар ва элчихонада ишлайдиганлар билан таништириб қўйди. Ҳозир улар билан ҳафтада бир кун йиғилиб, футбол ўйнаб турамиз.\nОиламиз тўрт кишидан иборат: ота-онам ва опам ва мен. Опам турмушга чиққан. Битта фарзанди бор. Ойим бош ҳисобчи бўлиб ишлайди. Отам баъзида ҳайдовчилик қилади. Ҳозир асосан боғимиздаги меваларни парвариш қиляпти.\nЎзбекистонга бутунлай қайтиш режамда йўқ\nТажрибам ва билимим билан қаттиқ ҳаракат қилсам ҳозирги маошимни Ўзбекистонда ҳам топишим мумкин. Бироқ ундай ниятда эмасман. Сабаби ишимни, ўқишимни, қолаверса, тугатишим керак бўлган режалаштирилган ишларим бор.\nАйни вақтда асосий мақсадим: кўпроқ билим олиш ва тез орада ўз бизнесимни бошлаш. Ҳозирча бу ҳақда кўп маълумот беролмайман.\nЯқин келажакдаги энг катта ниятим магистратурани Лондондаги Гринвич университетида ўқиш. Ҳозир бунинг учун ҳаракат қиляпман.\nКувайтдаги ҳомийим режаларимни қўллаб-қувватлайди ва амалий кўмак беришга тайёр.\nПандемиядан сўнг Қатар ва Дубайда янги ресторанлар очишни режа қилиб қўйганмиз. Ўзбекистондан келиб, келажагини қурмоқчи бўлган интилувчан ёшларга иш беришга тайёрмиз.\nБир неча ойлардан сўнг Ўзбекистонга таътилга ва армияда йигитлик бурчимни ўташга бориш режамда бор. Аммо Фарғонада кўп қола олмайман. Сабаби оиламдагилар уйлантириб қўйиш ҳаракатида. Шунинг учун тезроқ Кувайтга қайтишим керак.\nЎзбекистонга бутунлай қайтиш эса ҳозирги режаларимда йўқ. Сабаби мен бунга ҳали тайёр эмасман.\n«Франция ҳукумати хорижликлардан моддий ёрдамини аямайди». МcDonald’s’да ишлаётган фарғоналик йигитнинг Париждаги саргузаштлари ва Францияга осон кетиш йўллари ҳақидаги ҳикояси\n«Чет элда фақат бойларнинг боласи ўқийди дейишарди». Европанинг ярмини кезган ва Полшада дастурчиликка ўқиётган ўзбекистонлик талаба ҳикояси\nБарчага бағрини очган Швеция нега ўзбекистонликларни қабул қилмаяпти? Швецияда саккиз йилдан бери яшаётган Аиша Алиева ҳикояси»\n13:24, 19.07.2021 197852\n19:42, 14.07.2021 138847\n08:08, 02.07.2021 109594\n10:36 Бугун 3057\nКоронавирус: Қашқадарёда йил антирекорди, Тошкентда сўнгги икки ҳафтадаги энг яхши кўрсаткич, касалхоналардаги беморлар сони 113 нафарга камайди\n10:22 Бугун 2574\n10:10 Бугун 3367\n10:05 Бугун 6596\n17:08, 24.07.2021 80304\n19:13, 24.07.2021 72431\n21:15, 25.07.2021 69565\n23:38, 25.07.2021 63677